Վարդգես ՕՎՅԱՆ: 2017 Խղճացե՛ք Աստծուն, ի սեր Աստծո (մինի էսսե՝ միկրո հումորով) Մարդիկ, ձեր խնդիրները, պրոբլեմները, հարցեր-հիմնահարցերը ձգտեք ինքներդ լուծել։ Պետք չէ ամեն ինչ բարդել ուրիշների ուսերին, հատկապես հանձնել խեղճ Աստծո ողորմածությանը։ Ախր այդքան էգոիստ, այդքան անուղղելի եսասեր մի՛ եղեք, փորձեք մի պահ մտնել Աստծո դրության մեջ։ Թեկուզ այսպիսի մի շատ պարզ հաշվարկ կատարեք եւ գլխներիդ զոռ տվեք՝ արդյո՞ք դուք կկարողանայիք այս անմարդկային ծանրության տակից դուրս գալ։ Եվ այսպես, սկսենք մեր պարզ թվաբանությունը։ Աշխարհում արդեն 7.6 միլիարդ մարդ է ապրում։ Ի դեպ, պատկերացնո՞ւմ եք, յուրաքանչյուր մեկ րոպեում աշխարհում ծնվում է 260 երեխա, մահանում՝ 109 մարդ։ Քանի որ օրը բաղկացած է 1440 րոպեից, ապա 260 բազմապատկելով 1440-ով, կպարզենք, թե ամեն օր աշխարհում որքան երեխա է ծնվում։ Այն է՝ 374.400։ Նույն կերպ եթե 109-ը բազմապատկենք 1440-ով, կպարզենք, որ ամեն օր աշխարհում կյանքին հրաժեշտ է տալիս 157.960 մարդ։ Շատ հեշտ մենք կարող ենք պարզել, որ ամեն տարի 136.6 միլիոն մարդ է ծնվում, մահանում 57.2 միլիոն մարդ։ Բայց այսքանն իմիջիայլոց։ Այս պահին մեզ այլ հարց է հետաքրքրում՝ հավատացյալների թիվն աշխարհում։ Վիճակագրությունն ասում է, որ մինչեւ 14 տարեկան երեխաները կազմում են աշխարհի բնակչության շուրջ 35 տոկոսը։ Այսինքն՝ այսօր աշխարհում կա մոտավորապես 2.7 մլրդ 14 տարեկան երեխա։ Նույն վիճակագրությունը հայտնում է, որ աշխարհում ոչ հավատացյալները 1.1 մլրդ են։ Եթե աշխարհի բնակչության ընդհանուր թվից հանենք երեխաներին (որոնց պետք չէ խառնել Աստծո գործերին) եւ ոչ հավատացյալներին, ապա մոտավորապես կիմանանք, թե որքան հավատացյալ կա Երկիր մոլորակի վրա։ 7.6 մլրդ - 3.8 մլրդ = 3.8 մլրդ։ Այսինքն՝ աշխարհում մոտավորապես 3.8 միլիարդ մարդ հավատում է Աստծուն, աղոթում է, նամազ է անում, զանազան ձեւերով երկրպագում է նրան։ Փաստորեն այսօր աշխարհի բնակչության շուրջ կեսը հավատում է Աստծուն։ Մի 7 տարի առաջ հավատացյալ էր մոլորակի բնակչության 60 տոկոսը։ Այսինքն՝ հավատացյալների թիվն աշխարհում պակասում է՝ տոկոսային հարաբերությամբ, բայց քանի որ երկրագնդի բնակչությունը սրընթաց աճում է, նշանակում է այնուամենայնիվ աճում է Աստծուն աղոթողների թիվը։ Երեւի գաղտնիք չէ, որ կրոնները շատ են ու բազմազան։ Աշխարհի բնակչության 32 տոկոսը քրիստոնյա է, 23 տոկոսը՝ մահմեդական, 15 տոկոսը՝ հինդուիստներ են, շուրջ 7-ական տոկոսը բուդդայականներ եւ չինական ավանդական կրոն (շամանական, կոնֆուցիոսական, դաոական եւ այլն) դավանողներ են։ Մանր-մունր կրոնները՝ հուդայականությունը եւ այլն, չենք հաշվում։ Ոչ միայն կրոններն են բազմազան, անգամ իրար թշնամի, այլեւ ժողովուրդները, որ ավելի շատ են ու իրարից այնքա՜ն տարբեր։ Սակայն Աստված մեկն է, վերեւում մի երկրորդ ինքնակոչի համար տեղ չկա։ Այնտեղ ընտրություններ, ընտրակեղծարարություններ չեն լինում, որ ինչ որ դուրսպրծուկ հայտնվի ու իրեն նախագահ, ներողություն, Աստված հռչակի։ Բայց որքան էլ Արարչին տարբեր անուններով կոչենք՝ Աստված, Ալլահ, Բուդդա, Բոգ, Բուրխան, Բվանա, Գմերթի, Խոդա եւ չգիտեմ ինչ, այդ բոլոր անվանումների տակ մեկ մարդ է, ներողություն՝ մեկ գոյ է, ու հենց ինքը Երկնայինն է, Աստված, Արարիչը, լույս ու խավար, ծառ ու թուփ, կրակ ու ջուր, շուն ու ճիճու, հոպոպ ու մոծակ, մորեխ ու մարդ ստեղծողը, Ամենակարողը եւ Ամենաամենան... Անցնենք առաջ։ Գրեթե ամեն օր մոտ 3.8 միլիարդ մարդ ծնկաչոք կամ կանգնած, ծալապատիկ կամ նստած այս խեղճ Աստծուն աղոթում է, բանավոր զանազան պատվերներ ու խնդրագրեր է ներկայացնում, աղաչում-պաղատում լուծել իր այս կամ այն խնդիրը՝ սեփական առողջականից, հարստանալուց, պաշտոն ստանալուց սկսած, վերջացրած թշնամուն հաղթելու, նրան ոչ եւս եղած տեսնելու խնդրանքով։ Հիմա այս խեղճ Աստված ինչպե՞ս կատարի այդ 3.8 միլիարդի խնդրանքը, երբ դրա մի չնչին տոկոսը հազիվ կատարած, հաջորդ օրը մի նոր 3.8 միլիարդ խնդրանք է թափվելու իր ուսերին։ Եթե նա նույնիսկ հարյուրավոր կամ հազարավոր օգնականներ, խորհրդականներ ու քարտուղար-քարտուղարուհիներ էլ ունենա, հազիվ թե կարողանա կատարել թեկուզ մեկ միլիոն մարդու խնդրանք։ Բայց դե բոլորդ էլ քաջ գիտեք, որ խեղճ Երկնայինը ոչ մի օգնական, խորհրդական ու քարտուղարուհի չունի։ Մի քանի քերովբեները, հրեշտակներն ու զանազան մանր-մունր պալատական սպասավորները հազիվ թե այդ հարցում կարողանան Նրան օգնել։ Նրանք ընդամենը փոքր-մոքր ծառայություններ են մատուցում Նրան՝ շորերն են հանում ու հագցնում, ժամանակին կերակուր են մատուցում, մազերը սանրում, կոշիկների փոշին սրբում եւ այլն։ Բացի դրանից, մարդիկ հենց Իրեն՝ Աստծուն են դիմում, այլ ոչ թե նրա սպասավորներին։ Աստված սովորական մի նախագահ չէ, որ իրեն հասցեագրված նամակները, տվյալ դեպքում՝ աղոթք-խնդրանքներն առանց կարդալ-լսելու, ուղարկի իր ստորադրյալներին կամ հենց նրան՝ ում դեմ գրված է բողոք-դիմումը։ Կարծես մի քիչ շեղվեցինք։ Այսինքն՝ նշանակում է, որ յուրաքանչյուր աղոթքի տեղ հասնելու եւ իրականանալու հավանականությունը մեկ միլիոներորդական է կամ շատ ավելի... Հիմա մի թեթեւ մտնենք այդ մարդու, ներողություն, Աստծո դրության մեջ։ Ի վերջո, հասկացե՛ք, այդ խեղճ Ամենակարողը, Երկնայինը, Աստված եւս հանգստանալու իրավունք ունի։ Քանի՜ միլիոն թե միլիարդ տարի նա օր ու գիշեր աշխատում է։ Անտեր Տիեզերքն էլ, ներողություն, անծիր Տիեզերքն էլ հո՞ միայն Երկիր մոլորակից չի բաղկացած։ Մի Արեգակի շուրջ տեսեք, թե քանի մոլորակ է պտտվում, չհաշված վերջիններիս արբանյակները, որ հենց էնպես մոլախոտի պես չեն բուսել, այլ Արարչի ձեռքի գործն են եւ դրանք նույնպես պետք է խնամել ու շարունակել հոգ տանել։ Հապա մի տեսեք, թե քանի՜ հազար թե միլիոն արեգակներ կան տիեզերքով մեկ շաղ տված, որոնցից շատերը հաստատ ունեն իրենց մոլորակները, արբանյակները, վերջիններիս շուրջ կանոնավոր կամ ճանճերի պես անկանոն պտտվող զանազան երկնային մարմինները, ասուպ-մասուպները եւ այլն։ Ցանկացած դպրոցական գիտե, որ Արեգակն այնպիսի մի աստղ է, ինչպիսին ողջ տիեզերքով սփռված մեծ ու փոքր աստղերը։ Մեր Ծիր կաթին գալակտիկայում կա 200 միլիարդ աստղ։ Հարեւան Անդրոմեդա գալակտիկան մոտ 5 անգամ մեծ է մեր գալակտիկայից եւ պարունակում է մեկ տրիլիոն աստղ։ Աստղագետների կողմից հայտնագործված ամենամեծ գալակտիկան բաղկացած է 100 տրիլիոն աստղերից։ Գերհզոր տելեսկոպներով, աստղադիտակներով հայտնաբերվել են 100 միլիարդ գալակտիկաներ։ Դե հիմա ավելի ուշադիր լսեք։ Մոտավոր հաշվարկով ողջ տիեզերքում կա... Բայց այդ թիվը դուք ինքներդ գրեք. 1-ը բազմապատկեք 24 զրոյով։ Այսինքն գրեք մի մեկ եւ հետեւում զինվորների պես շարեք 24 զրո։ Հիմա պատկերացրեք, թե այսքան աստղերի շուրջ որքա՜ն մոլորակներ կլինեին պտտվելիս, թեկուզ անմարդաբնակ կամ միայն ճանճերով ու որդերով բնակեցված։ Դե գլխներիդ զոռ տվեք. այս բոլորն Արարիչն է ստեղծել, չէ՞։ Այսինքն նրանց բոլորի արարողն ու պատասխանատուն նույնպես Աստված է։ Հո՞ չի թողնելու, որ մի ինչ-որ չարաճճի երկնային մարմին հրթիռի պես սլանա ու ոչնչացնի իրենից երիցս մեծ մի այլ երկնային մարմին կամ մոլորակ։ Այս ամենը, այս բոլոր շարժերը պետք է վերահսկել, չէ՞։ Արդեն մոտավորապես պատկերացրի՞ք, թե ինչպիսի վիթխարի գործ է ձեռնարկել Աստված ու ինչպիսի ծանրաբեռնվածությամբ է աշխատում։ Այդքան գլխացավանքը կարծես քիչ էր, վերջերս էլ գիտնականները պարզել են, որ Արեգակի վրա մի հսկա խոռոչ կա, որից ահռելի քանակությամբ մագնիսական փոթորիկ է սփռվում ու մեծ վտանգ ներկայացնում հատկապես Երկիր մոլորակի բնակչության առողջության համար։ Այդ խոռոչի հարցը ինչ-որ կերպ պիտի լուծել, չէ՞։ Պիտի կարկատել կամ լցնել այդ անտեր խոռոչը։ Հո՞ երկրից զոդողներ չեն ուղարկելու Արեգակ՝ այդ խնդիրը լուծելու, երբ չհաշված աներեւակայելի ահռելի ջերմությունը, այդ չարաբաստիկ խոռոչի չափերը զգալիորեն գերազանցում են Երկիր մոլորակի չափերին։ Հա, քիչ մնաց մոռանայինք։ Ախր Տիեզերքում ինչ-որ այլմոլորակայիններ, հումանոիդներ, մարդանման արարածներ էլ կան, չէ՞, որոնք իրենց ափսեանման թռչող սարքերով ժամանակ առ ժամանակ ֆռֆռում են Երկիր մոլորակի տարբեր հատվածներում։ Ախր այդ ոչ երկրային քաղաքակրթությունը ներկայացնող արարածներին եւս Աստված է ստեղծել, չէ՞, նրանք էլ են Աստծո ստեղծած արտադրանքը, ինչպես, ասենք, մարդիկ, մրջյունները, մողեսները, միրհավերը, մոլորակներն ու ողջ Տիեզերքը։ Նրանք էլ են աղոթում առ Աստված, չէ՞։ Հո՞ աթեիստներ չեն կամ հաստատ բոլորը չեն աթեիստ։ Երեւի առնվազն մի 4-5 միլիարդ էլ նրանք կլինեն, այլապես իրենց Մայր մոլորակը թողած, չէին թռվռա մեր մոլորակի շուրջ։ Եթե, ասենք, մի 2 միլիարդ աղոթող էլ նրանք ունենան, ապա պատկերացրեք, թե օրը քանի՜-քանի միլիարդ բանավոր խնդրանք է հղվում առ Աստված։ Այդ խեղճերի խնդրանքն էլ պիտի կատարվի, չէ՞։ Նրանց աղոթքներն ինչո՞վ են պակաս մեր աղոթքներից, երբ նրանք այնքան խելացի են մեզնից, որ գալիս ուսումնասիրություններ են անում, հետազոտություններ ու փորձեր ձեռնարկում մեր մոլորակի վրա, իսկ մենք նույնիսկ չգիտենք, թե նրանք ո՞ր ջհանդամներից են գալիս... Որտե՞ղ մնացինք։ Հա, Աստծո հանգստանալու մասին էինք խոսում։ Հիմա այս խեղճը միլիոնավոր թե միլիարդավոր տարիներ անքուն հսկում է այս ողջ անծայրածիր հսկա Փեթակը, որ հանկարծ մի բան դուրս չգա ու խաթարի իր ստեղծած սույն ահռելի «մեխանիզմը»։ Եվ դա անում է առանց մի րոպե աչք փակելու, առանց հանգստանալու, առանց արձակուրդ վերցնելու, առողջարան կամ ծովափ մեկնելու... Իսկ դուք, պարբերաբար այս խեղճին նոր խնդիրքներ ու պատվերներ եք հղում, աղոթում հա աղոթում եք։ Բայց ախր միայն դուք չեք աղոթում չէ՞։ Արդեն պարզեցինք, որ միայն Երկիր մոլորակում ձեզ պես 3.8 միլիարդ աղոթող կա։ Հա, ի դեպ, նկատի ունեցեք, որ նրան աղոթում են նաեւ ձեր հակառակորդները, ձեր թշնամիները։ Հիշեցեք, որ ձեր թշնամիները ոչ պակաս ջերմեռանդությամբ են աղոթում, թեկուզ այդ պրոցեսն իրենք «նամազ» են անվանում։ Նույնիսկ չոքում ու գլուխները դիպցնում են գետնին, Աստծուն հասկացնում, որ հանուն նրա, իրենք պատրաստ են գետինն էլ պատռել ու մեջը մտնել։ Ոմանք էլ ինչ-որ շախսեյ-վախսեյներով իրենք իրենց ծեծում, շան թակ են տալիս, արյունաքամ լինում, որպեսզի ցույց տան իրենց անսահման սերն առ Աստված, ներողություն, առ Ալլահ, չնայած նշանակություն չունի, դա նույն անձնավորությունն է։ Եվ բացառված չէ, որ Աստված կարող է կատարել ոչ թե ձեր, այլ ձեր թշնամու պատվեր-խնդրանքները։ Հիշեք թեկուզ 1915 թիվը, երբ Նրա՝ Երկնայինի, Ամենակարողի, Արարչի աչքի առաջ խոշտանգվեց, մորթվեց 1.5 միլիոն հայ, որոնք ոչ պակաս ջերմեռանդ էին աղոթում եւ Աստծուց ապրել աղերսում, քանզի իրենց գլխավերեւում շողշողում էր թշնամու մերկացրած յաթաղանը։ Բայց Նա չլսեց խեղճերին, լսեց թշնամուն, կամ գուցե նրանց էլ չլսեց՝ պարզապես ժամանակ չուներ կամ աղոթքները տեղ չէին հասել։ Հնարավոր է նաեւ մատների արանքով էր նայում եւ մտածում՝ ինքներդ լուծեք ձեր հարցերը, ամեն անգամ ինձ մի՛ դիմեք, ինքներդ էլ մի բան ձեռնարկեք, մի բան արեք, որ չկործանվեք... Հա, տխուր է։ Տխրեցինք, բայց դե ընդամենը քննարկում ենք, թե ինչպես է եղել դա կամ թեկուզ մեր ժամանակների մյուս բոլոր ոչ պակաս սահմռկեցուցիչ համազգային ոճրագործությունները՝ ֆաշիստական համակենտրոնացման ճամբարներից մինչեւ Երկիր մոլորակի տարբեր հատվածներում իրականացված անմարդկային ողբերգությունները։ Իսկ դուք, փոխանակ ինքնուրույն մի բան էլ ինքներդ ձեռնարկեք, մի հարց էլ ինքներդ լուծեք, մի խնդրի լուծման պատասխան էլ դուք գտնեք, աղոթում հա աղոթում եք։ Եթե ձեզ չեք խղճում, ձեզ չեք հարգում, գոնե բարի եղեք հնարավորինս քիչ անհանգստացնել Արարչին, Աստծուն, որ քանի՜-քանի միլիոն թե միլիարդ տարի անքուն ու անխոնջ Տիեզերք է ղեկավարում։ Խղճացե՛ք Աստծուն, նա էլ է ուզում հանգստանալ։ Ярлыки: Արցախ, Գրականություն, էսսե, Օվյան


ԿԽՄԿ գրասենյակի պատվիրակ Սառա Էպրեխտը ընդունել է Հակոբի ծնողներին ու եղբորը եւ նրանց հայտնել, թե, ՄԱԿ-ի գրասենյակի տեղեկություններով, սկսվել է երրորդ երկիր փնտրելու գործընթացը...


source: fineweb

text: Հայաստանի վերաբերյալ WikiLeaks-ի հրապարակումները բամբասանքներ են. ՀՀԿ փոխնախագահ 15:08 06 Սեպտեմբերի 2011 WikiLeaks կայքում վերջերս հայտնված հրապարակումները չեն համապատասխանում իրականությանը եւ սովորական բամբասանքներ են, երեքշաբթի լրագրողներին հայտնեց Հայաստանի Հանրապետական կուսակցության (ՀՀԿ) խորհրդարանական խմբակցության ղեկավար, ՀՀԿ փոխնախագահ Գալուստ Սահակյանը։ Նախօրեին WikiLeaks-ը դիվանագիտական հաղորդագրություն է հրապարակել, որը կազմվել է 2009թ.-ի դեկտեմբերի 22-ին Հայաստանում ԱՄՆ դեսպանի տեղակալ Ջոզեֆ Պենինտոնոմի կողմից՝ երկրի խորհրդարանի խոսնակ Հովիկ Աբրահամյանի հանդիպումից հետո, որտեղ նա վարչապետ Տիգրան Սարգսյանին է նկարագրել, ում երկրում ռեֆորմատոր են համարում, որպես մարդ, ով «ավելի շատ խոսում է, քան գործում»։ «Շատ տհաճ է գիտակցել, որ մեր լրագրողները եւ ընթերցողներն այդպիսի ուշադրությամբ են վերաբերվում արտասահմանյան հրատարակություններին, որոնք միայն վարկաբեկում են կառավարությունը, ընդդիմությունն ու ընդհանրապես մեր պետությունը»,- ասաց Սահակյանը։ Ըստ նրա, WikiLeaks արեւմտյան աղբյուրը «ոչ հրեշտակ է, ոչ էլ հրեշ» եւ պետք չէ այդքան լուրջ ընկալել դրա հրապարակումները։ Բացի այդ, Սահակյանը չհերքեց այն փաստը, որ որոշ կառավարական պաշտոնյաներ կարող էին «սրտները բացել» արտասահմանյան աղբյուրների առջեւ, բայց նրանց վարքն անվայել է համարում։ «Ես 20 տարիների ընթացքում աշխատում եմ անկախ հանրապետությունում եւ հնարավորություն եմ ունեցել ծանոթանալու շատ պաշտոնատար անձանց եւ տարբեր պետական կառույցների գործունեության հետ, եւ կարող եմ վստահ ասել, որ այն խոսակցությունները, որոնք տարածվում են այս կամ այլ նման աղբյուրներում, ոչ մի կերպ չեն համապատասխանում իրականությանը»,- ավելացրեց Սահակյանը։ Ըստ ՀՀԿ ղեկավարի, ինքը նախընտրում է քննարկել եւ ընթերցել տեղական ընդդիմադիր ԶԼՄ-ների մեղադրանքներն ու հայտարարությունները, քան արտասահմանյան աղբյուրների անհիմն հայտարարությունները։ «WikiLeaks-ը հարվածում է թե երկրի կառավարությանը, թե ընդդիմությանը, ինչը վկայում է, որ աղբյուրն ինքնագովազդով է զբաղված եւ հստակ նպատակներ չի հետապնդում»,- հայտնեց Սահակյանը։ -0-


Լրատվություն Շնորհավորական Նախագահ Սերժ Սարգսյանը շնորհավորական ուղերձ է հղել կոմպոզիտոր Վլադիլեն Բալյանին՝ ծննդյան 90-րդ տարեդարձի առթիվ 25.04.2014 Նախագահ Սերժ Սարգսյանն այսօր շնորհավորական ուղերձ է հղել Հայաստանի Հանրապետության ժողովրդական արտիստ, կոմպոզիտոր Վլադիլեն Բալյանին՝ ծննդյան օրվա կապակցությամբ: «Հարգելի պարոն Բալյան, Սրտանց շնորհավորում եմ Ձեզ ծննդյան 90-րդ տարեդարձի կապակցությամբ: Դուք մեծ ավանդ ունեք հայ երաժշտարվեստի հանրահռչակման եւ զարգացման գործում: Ձեր հեղինակած երգերը մեծ ժողովրդականություն են վայելում: Անուրանալի է նաեւ երաժշտական կյանքի հմուտ կազմակերպչի եւ մանկավարժի Ձեր վաստակը: Մաղթում եմ Ձեզ առողջություն, երջանիկ կյանք եւ ամենայն բարիք»,-ասված է ՀՀ Նախագահի շնորհավորական ուղերձում:


ՀՀ սահմանների որոշ հատվածներում տեղի են ունենում գործընթացներ, որոնք ցավոտ են. Փաշինյան 12:05 Ոսկու գինը կայուն է 12:04 Արայիկ Հարությունյանն Արցախի ներքին գործերի նախարարության անձնակազմին է ներկայացրել նախարար Կարեն Սարգսյանին 11:49 Հարժիսի խաչմերուկից Տաթեւի խաչմերուկ հատվածը բքի եւ մերկասառույցի պատճառով դժվարանցանելի է 11:48 Զանգիր Բայդենին, շնորհավորիր, խնդրիր գոնե 10-15 գերիների վերադարձ կազմակերպել, չի մերժի. Սուրեն Սարգսյանը՝ Փաշինյանին 11:47 Արցախում հաստատվել է կորոնավիրուսի 21 նոր դեպք. Նրանք հիմնականում Ստեփանակերտի բնակիչներ են 11:44 Ախալքալաքում բողոքում են Մկոյանների հիդրոէլեկտրակայանի փակման դեմ 11:40 Հարձակումը Մարսելի հայկական եկեղեցու մշակութային կենտրոնի վրա խիստ մտահոգություն է առաջացնում. Դեսպանություն 11:31 Բայդենը հրամանագիր է ստորագրել կառավարության ամբողջ ավտոպարկն էլեկտրաքարերով փոխարինման մասին 11:30 Ինչ փաստաթղթեր է պետք ներկայացնել Զինծառայողների ապահովագրության հիմնադրամի աջակցության ծրագրերից օգտվելու համար 11:28 Արցախի ՊԲ-ն ներկայացրել է հայրենիքի համար մղված մարտերում նահատակված 65 զինծառայողների անունները 11:24 Միկրոձեռնարկատերերը պետք է հաշվետվություն ներկայացնեն մինչեւ 2021թ. փետրվարի 1-ը. ՊԵԿ 11:10 Մահվան ելքով վրաերթ Արաքս գյուղում. 90-ամյա կինը տեղում մահացել է 11:07 Եթե սահմանային հարցերը լուծվեն այսօրվա անթույլատրելի մոտեցումներով, ապա առաջ կգան վեճեր ու ընդհարումներ. ՄԻՊ 11:06 «Իրավունք». Շուշիի ընկնելն առեղծված է. Սեյրան Օհանյան 11:05 Չպայթած զենք-զինամթերքի վնասազերծման աշխատանքներ՝ Արցախի մի շարք բնակավայրերում 11:03 ԱՄՆ-ում գրանցվել է կորոնավիրուսի «բրազիլական» շտամով վարակման առաջին դեպքը 10:54 Ժաուտիկովյան միջազգային 17-րդ օլիմպիադայում հաղթողներին նշանակվել է անվանական կրթաթոշակ 10:53 Ադրբեջանական կողմը փոխանցել է 1 աճյուն. նրա ինքնությունը հայտնի է. Արցախի ԱԻՊԾ 10:53 Հայաստանում հաստատվել է կորոնավիրուսով վարակվելու 138 նոր դեպք. մահացել է 10 մարդ 10:52 ՌԲԿ. Հունվարի 27-ին Ռուսաստանի, Հայաստանի եւ Ադրբեջանի փոխվարչապետները կքննարկեն ՀՀ տարածքով անցնող երկաթգիծը 10:51 Վանաձորում «Kia Sportage»-ը բախվել է էլեկտրասյանը. կա 5 վիրավոր. Մեկն արգելափակվել է մեքենայում 10:44 «Իրավունք». Նիկոլ Փաշինյանը նոր ԱԳ նախարար է փնտրում, ինչ սեւ կատու է անցել նրանց միջեւ 10:38 Սակարկությունների ժամանակ նավթի համաշխարհային գները նվազում են 10:35 Հրդեհ Օձուն գյուղում. անկել է 30 հավ 10:18 «Հրապարակ». «ՏՈՐ»-երը ձեռք էինք բերել, հաջորդ խմբաքանակը եւս պետք է ձեռք բերվեր, թե երբ՝ չբացեմ փակագծերը. ԳՇ նախկին պետ 10:11 ՔԿՀ-ներում մահերի թիվը 4 անգամ նվազել է. Ռուստամ Բադասյան 10:00 Կալիֆոռնիայի իշխանությունները մեղմացրել են կորոնավիրւսի համավարակի ֆոնին մտցված սահմանափակումները 09:30 ԱՄՆ-ում COVID-ի զոհերի թիվը 600 հազարից կարող է անցնել՝ մինչեւ իրավիճակի բարելավումը. Բայդեն 09:16 Լարսի ճանապարհը բաց է բոլոր մեքենաների համար. ռուսական կողմում կա մոտ 500 կուտակված բեռնատար 09:11 Վայոց ձորի Սարավան-«Զանգեր» եւ Սյունիքի մարզի բոլոր ճանապարհներին տեղ-տեղ առկա է մերկասառույց 09:06 ԱԺ-ն կարող է ինքնալուծարման հնարավորություն ստանալ. «Իմ քայլը» խմբակցությունում նախագիծ է շրջանառվում 09:01 Xiaomi-ն գեյմերների համար էժան սմարթֆոն կթողարկի 08:59 «Ժողովուրդ». Հայկ Մարությանը հայտնվել է. նա եկել էր իր հետ կապված տարբեր հարցեր «տեղը գցելու» համար 08:53 «Փաստ». «Նախկինաֆոբիա». շարունակում են հույսեր կապել հանրությանը մանիպուլացնելու հետ 08:47 «Ժողովուրդ». Որն է Իրանի իրական նպատակը 08:45 Երկար ժամանակով լույս չի լինելու Երեւանում եւ 3 մարզերում 08:40 «Փաստ». Կադրային «ռեստարտը»՝ իշխանությունը պահելու վերջին փորձ 08:34 «Հրապարակ». Չի բացառվում, որ շուտով Նաիրա Զոհրաբյանին դուրս թողնեն ԵԽԽՎ ԱԺ պատվիրակության կազմից 08:29 85-ամյա իսպանուհին զարմացրել է ընտանիքին՝ հուղարկավորությունից ինն օր անց «հարություն առնելով» 08:28 «168 ժամ». Ազատ անկում. Նիկոլ Փաշինյանի առաքելությունը. Բոլորի նշաձողը պետք է հասցվի իր նշաձողին 08:22 «Փաստ». Դավիթ Տոնոյանը փորձում է հանրային ընկալման մեջ իր հանդեպ բացասական վերաբերմունքը կոտրել 08:15 «Հրապարակ». Հետպատերազմյան շրջանում ՔՊ-ն վերաբացում իր գրասենյակները. Փաշինյանը մեկ ամիս ժամկետ է սահմանել 08:08 «Փաստ». ԱԳՆ-ում արշալույսները խաղաղ չեն. հնարավոր է նաեւ նախարարի պաշտոնանկությունը 08:01 «Ժողովուրդ». Նոր գլխացավանք լրատվամիջոցների համար. կառավարությունը կհասնի իր նպատակին 08:00 2021 թվականին համաշխարհային տնտեսությունը դժվարությամբ կծածկի 2020-ի վնասները 07:54 «Փաստ». Լեւոն Տեր-Պետրոսյանի հետ հանդիպելուց հետո ՌԴ դեսպանը կհանդիպի նաեւ Ռոբերտ Քոչարյանի ու Սերժ Սարգսյանի հետ 07:47 «Հրապարակ». Արայիկ Հարությունյանի կադրային «ռակիրովկաները» հատում են բանականության սահմանները. Կարեւոր փորձություն է 07:27 Բնապահպաններն աշխարհում բնական աղետների թվի աճ են ֆիքսում 06:26 ԱՄՆ-ն առաջատար է արհեստական բանականության մշակման եւ օգտագործման ոլորտում 05:25 Google-ի աշխատակիցներն ամբողջ աշխարհում արհմիութենական դաշինք են ստեղծում 04:24 ԱՄՀ-ն ավելի մեծ ուշադրություն կդարձնի կլիմայի փոփոխության տնտեսական հետեւանքներին 03:23 Ավստրիայի իշխանությունները ձերբակալել են Աֆրիկայից 74 քամելեոն ներկրելու փորձ կատարած տղամարդուն 02:22 Անվանվել են աշխարհի ամենաարագ կենդանիները 01:40 Աշխարհի 1000 խոշոր միլիարդատերեր վերականգնել են իրենց կարողությունը պանդեմիայի ֆոնին 01:20 Ամերիկացին ձերբակալվել է կորոնավիրուսի դեմ կեղծ պատվաստանյութ վաճառելու համար 00:48 Google Maps-ը ցույց կտա վայրերը, որտեղ առաջարկվում է կորոնավիրուսի դեմ պատվաստում 00:27 Ադրբեջանցիներն ինձ տվել են Նիկոլ Փաշինյանի դիվանագիտական անձնագիրը. Հովհաննիսյանի սկանդալային բացահայտումը. 168.am 00:15 Մեքսիկայի եւ ԱՄՆ-ի սահմանին 19 մարդու դիակներով բեռնատար է հայտնաբերվել 23:49 WhatsApp-ից անհետացել է լուսանկարները եւ տեսանյութը փոխանցելու հարմար գործառույթը 23:30 ԵԽԽՎ գլխավոր քարտուղար. ԵԽ-ն հետկոնֆլիկտային օգնություն ցուցաբերելու շուրջ բանակցություններ է վարել Երեւանի եւ Բաքվի հետ 23:27 Մարսելում կրակել են «Սուրբ Սահակ եւ Սուրբ Մեսրոպ» մշակույթի կենտրոնի ուղղությամբ 23:19 Չեխիայում շներին հաջողությամբ վարժեցրել են COVID-19-ը հոտով հայտնաբերելուն 22:58 Իրաքում կախաղան են հանել ահաբեկչության համար դատապարտված երեք տղամարդու 22:47 ԵԽԽՎ-ում հայ ռազմագերիներին ազատ արձակելու վերաբերյալ հարց բարձրացվեց. էդմոն Մարուքյան 22:38 ԱՄՆ-ը եւ Թուրքիան շարժվում են դեպի դիվանագիտական եւ տնտեսական բախում 22:18 ICC. Թուրքիան եւ Ադրբեջանը ցեղասպանություն էին ծրագրել Արցախի դեմ ագրեսիայի ժամանակ 21:48


Իտալիայում կորոնավիրուսից զոհերի թիվը գերազանցել է 17 000-ը. ТАСС - Լուրեր Հայաստանից - Թերթ.am 22:22 • 07.04.20 Ինչպես փոխանցում է ТАСС գործակալությունը, այս մասին հայտնել են Քաղաքացիական պաշտպանության գործակալությունից: Երկրում վարակման դեպքերի թիվը մեկ օրում կազմել է 880 մարդ: Մինչ այս պահն այս ցուցանիշը միջինում կազմում էր ավելի քան 2000:


Լրատվություն Մամլո հաղորդագրություններ Նախագահն ընդունել է ՌԴ առողջապահության նախարարին 26.09.2017 Նախագահ Սերժ Սարգսյանն այսօր ընդունել է Ռուսաստանի Դաշնության առողջապահության նախարար Վերոնիկա Սկվորցովային, ով Հայաստան է ժամանել մասնակցելու Հայ-ռուսական առողջապահական երրորդ համաժողովին: Հանրապետության Նախագահը ողջունել է հյուրին եւ կարեւորել արդեն ավանդական դարձած առողջապահական համաժողովի անցկացումը, որը, Նախագահի համոզմամբ, շատ լավ հարթակ է երկու երկրների պետական ու մասնավոր առողջապահական կազմակերպությունների միջեւ փոխգործակցության զարգացման, ոլորտի արդիական հարցերի շուրջ մասնագիտական քննարկումների եւ փորձի փոխանակման համար: «Առողջապահության ոլորտի մարտահրավերները ժամանակակից աշխարհում ամենասուր մարտահրավերներից են եւ դուրս են առանձին պետությունների առողջապահական համակարգերի սահմաններից: Այդ բարդ խնդիրներն առնչվում են սոցիալ-տնտեսական կյանքի գրեթե բոլոր ոլորտներին: Այդ իսկ պատճառով նման մասնագիտական քննարկումները եւ փորձի փոխանակումը կարող են միայն օգտակար լինել»,- ասել է Նախագահ Սարգսյանը: Հանրապետության Նախագահը ասվածի համատեքստում կարեւորել է Հայ-ռուսական առողջապահական երրորդ համաժողովի օրակարգում ներառված հարցերը, այդ թվում՝ առողջապահության ոլորտի բարեփոխումների, ԵԱՏՄ շրջանակներում ոլորտի ինտեգրացիոն գործընթացների հետ կապված: Սերժ Սարգսյանը հաջողություն է մաղթել համաժողովի աշխատանքներին: ՌԴ առողջապահության նախարարը շնորհակալություն է հայտնել Երեւանում առողջապահական համաժողովի հրաշալի կազմակերպման համար եւ ընդգծել, որ ձեւավորված արդյունավետ համագործակցությունը թույլ է տալիս արդեն իսկ արձանագրել համատեղ աշխատանքի որոշակի արդյունքներ, որոնց անդրադարձ կկատարվի հերթական՝ երրորդ համաժողովի ժամանակ: Վերոնիկա Սկվորցովան իր տպավորություններն է ներկայացրել ՀՀ ԱՆ Ռ. Յոլյանի անվան արդիականացված արյունաբանական կենտրոն այցելությունից: Նա գոհունակությամբ է նշել, որ ՀՀ առաջին տիկնոջ մեծ ջանքերի եւ նախաձեռնության շնորհիվ ստեղծված նոր բաժանմունքի եւ լաբորատորիայի հիմնման, կադրերի պատրաստման ու նորագույն տեխնոլոգիաների ներդրման գործում իրենց մասնակցությունն են ունեցել նաեւ ռուսաստանյան առաջատար առողջապահական կենտրոնները: ՌԴ առողջապահության նախարարը սերտ համագործակցությամբ առանձնացող ընթացիկ տարին խորհրդանշական է համարել, քանի որ Հայաստանը եւ Ռուսաստանը այս տարի նշում են դիվանագիտական հարաբերությունների հաստատման 25-րդ եւ Բարեկամության, համագործակցության եւ փոխադարձ օգնության պայմանագրի 20-րդ հոբելյանները: Հանդիպմանը նախարար Սկվորցովան Հանրապետության Նախագահին ներկայացրել է ՌԴ առողջապահական համակարգի զարգացման առաջնահերթ ուղղություններն ու ծրագրերը, խոսել նաեւ Հայաստանի հետ համագործակցության նոր ուղղությունների, փորձի փոխանակման հնարավորությունների մասին, որոնց շուրջ հայ գործընկերոջ հետ երեւանյան համաժողովի շրջանակներում որոշակի պայմանավորվածություններ են ձեռք բերվել:


text: Երկրապահ կամավորական միությունն (ԵԿՄ) այսօր հրավիրված վարչության նիստում որոշեց կասեցնել ԵԿՄ նախագահ Մանվել Գրիգորյանի լիազորությունները։ ԵԿՄ-ն նաեւ որոշեց կազմակերպել ու սեղմ ժամկետում համագումար հրավիրել, որտեղ, ըստ ԵԿՄ փոխնախագահ Համլետ Հայրապետյանի, կորոշվի ԵԿՄ կառավարման հետագա ձեւը։ Քննարկվող ամենահավանական տարբերակն, ինչպես Հայրապետյանը փոխանցեց, կոլեգիալ կառավարումն է։ ԵԿՄ վարչությունը նաեւ դատապարտող հայտարարություն ընդունեց, որում, սակայն որեւէ անձ մատնանշված չէր։ Հայրապետյանն ասաց, որ հարգում են անմեղության կանխավարկածը եւ դատապարտում են ոչ թե Մանվել Գրիգորյանին, այլ երեւույթը: Նիստը տեւեց մի քանի ժամ, այն ընթացավ բավական թեժ մթնոլորտում, ԵԿՄ վարչության բակից լրագրողներին երբեմն լսելի էր դառնում հայհոյանքներ, վիճաբանություն: ԵԿՄ փոխնախագահը պնդեց, թե այս ամենը հատուկ է երկրապահներին, որեւէ արտառոց բան չկա: Նշենք, որ 1993 թվականին ստեղծված միությունը Մանվել Գրիգորյանը ղեկավարում է 1999-ից: Նա վերընտրվել է չորս անգամ: Հիշեցնենք՝ Մանվել Գրիգորյանը ձերբակալվեց հունիսի 16-ին, ապա երկու օր անց կալանավորվեց։ Ըստ Հատուկ քննչական ծառայության, նա մեղադրվում է մի խումբ անձանց հետ նախնական համաձայնությամբ ապօրինի կերպով հրազեն, ռազմամթերք ձեռք է բերել եւ պահելու, ինչպես նաեւ՝ մի խումբ անձանց հետ յուրացման եղանակով իրեն վստահված առանձնապես խոշոր չափերով գույքը հափշտակելու համար։ Իրավապահների հաղորդմամբ, մեծ քանակությամբ ապօրինի ռազմամթերք են գտել Գրիգորյանի Արշալույս գյուղի առանձնատներում։ Պատգամավորի Լեռնային Ղարաբաղում գտնվող առանձնատանն էլ հայտնաբերել են մեծ քանակությամբ ինքնաձիգի փամփուշտներ: Նույն առանձնատանը նաեւ «Զինվորի բաժին» մակագրությամբ մսի պահածոներ էին եղել։ Ավելի վաղ Ազգային անվտանգության ծառայությունը նույն մակնշմամբ մսի պահածոներ, ինչպես նաեւ ապրիլյան պատերազմի զինծառայողներին հասցեագրված օգնության արկղեր էր հայտնաբերել նաեւ Էջմիածնում՝ Մանվել Գրիգորյանի տներում, ինչպես նաեւ՝ որդուն պատկանող «Արա եւ Այծեմնիկ» ընկերության տարածքում:


Կորոնավիրուսով հիվանդը շարունակել է տաքսի վարել. Քրգործ է հարուցվել - PanARMENIAN.Net 25 հունիսի 2020 - 16:50 AMT PanARMENIAN.Net - Հունիսի 24-ին ոստիկանություն ահազանգ է ստացվել, որ Աբովյանի ծննդատան մոտ կորոնավիրուսով վարակված տաքսու վարորդը շարունակում է տաքսի ծառայություն մատուցել: Քաղաքացին հայտնել է, որ տաքսու վարորդին՝ Ա. Ն.-ին, մի քանի անգամ տեսել է տաքսի ծառայություն մատուցելիս, իսկ հունիսի 24-ին՝ ժամը 08:40-ի սահմաններում տեսել է, որ տաքսու վարորդները վիճաբանում են վերջինիս հետ եւ պահանջում, որ ծառայություն չմատուցի, քանի որ երկկողմանի թոքաբորբ ունի, եւ կորոնավիրուսի թեստը դրական է եղել, ասվում է Գլխավոր դատախազության հաղորդագրության մեջ։ Պարզվել է, որ Ա. Ն.-ն հունիսի 24-ին Աբովյանի 4-րդ միկրոշրջանի ծննդատան կանգառից ոստիկանության աշխատակիցների կողմից տեղափոխվել է բնակության՝ ինքնամեկուսացման վայր, բայց շարունակել է տաքսի վարել: Նույն օրը Աբովյան ԲԿ-ից ստացված գրության համաձայն Ա. Ն.-ն հանձնել է Covid-19-ի թեստ եւ դրական պատասխանն ամսի 23-ին փաստացի հաստատվել է: Նույն օրը հիվանդը հեռախոսազանգով իրազեկվել է արդյունքների մասին, նրան տեղեկացրել են ինքնամեկուսացման մասին: Նկատի ունենալով, որ նախապատրաստված նյութերում առերեւույթ արտակարգ իրավիճակի հիմքով հայտարարված ինքնամեկուսացման կանոնները կամ ազատ տեղաշարժվելու իրավունքի այլ սահմանափակումները խախտելու հանցագործության հատկանիշներ կան՝ Կոտայքի մարզի դատախազությունում հարուցվել է քրեական գործ՝ ՔՕ 277.1-րդ հոդվածի 1-ին մասով (պատժվում է տուգանքով կամ կալանքով` առավելագույնը մեկ ամիս ժամկետո): Ձեռնարկվում են օպերատիվ-հետախուզական միջոցառումներ Ա. Ն.-ի տաքսի ծառայություններից օգտված եւ ինքնամեկուսացման կանոնները խախտելու արդյունքում հնարավոր վարկված անձանց հայտնաբերելու ուղղությամբ: ՀՀ ամբողջ տարածքում 2020թ. մարտի 16-ից ժամը 18:30-ից սկսած հայտարարվել է արտակարգ դրություն, որը երկարաձգվել մինչեւ հուլիսի 13-ը: Արտաշատում փորձել են նորածնին վաճառել 50,000 դրամով 25 հունիսի 2020-ի արխիվ ՌԴ արտագնա աշխատանքի մեկնածների կեսից ավելին մտադիր է այնտեղ հաստատվել Աշխատանքային միգրանտների գործազրկության պիկը ապրիլին էր, երբ աշխատանքից զրկվել է 33.8%-ը


Ինչո՞ւ է ստվերվել Արարատ Միրզոյանը


source: CulturaX

text: Մեր զավակների հաղթանակը փորձեցին կոծկել. Խաչիկ Մանուկյան - yerkir.am Սոչիի պատգամավորի բարեգործությունը՝ հանուն ՌԴ եւ ՀՀ բարեկամության, իշխանություններն իրենց են վերագրել. «Ժողովուրդ»: Նիկոլ Փաշինյանն ու թիմը նորից նահանջեցին. «Հրապարակ»: «Ցանկացած ավտորիտար իշխանության խնդիրն այլակարծությունն ու ոչ իրենց նմաններին քաղաքական դաշտից մեկուսացնելն է». «Փաստ»: Ով է հրամայել քերել Արցախի դրոշով «Արցախ» գրառումը. «Հրապարակ»: Եթե այս երեխաները կարող են, ապա կարող ես նաեւ դո'ւ. «Դիմադրություն» շարժման փոքրիկ մասնակիցները: Բրյուսելյան հանդիպումից որոշ մանրամասներ են հայտնի դարձել. «Հրապարակ»: Գեներալ Խաչատուրովը Մոսկվայում է: Դատավորի քամահրական վերաբերմունքն անընդունելի է, դիմելու ենք ԲԴԽ եւ պահանջելու ենք դատն անցկացնել դռնբաց. Կարին Տոնոյան: Սյունիքում անվտանգության ապահովման հարցում ամենակարեւորը ռուս սահմանապահների դերակատարումն է. մարզպետը՝ ՌԴ դեսպանին: ՏԵՍԱՆՅՈՒԹ. Պահանջում ենք ԱԺ արտահերթ նիստ՝ հայ-ադրբեջանական եւ հայ-թուրքական հստակ Հայտարարությամբ. Իշխան Սաղաթելյան: Գողեգող շրջողն ասում է՝ քաղաքական ճգնաժամ չկա. վերջին անգամ ե՞րբ ես մենակ քայլել. Աննա Գրիգորյան: Աննա Հակոբյանը Ցյուրիխի հանգստյան գոտում է: Ամենաբարձր պաշտոնյան եթե նման բառերով խոսի, մաշվելու է ու դուրս շպրտվի. Արամ Վարդեւանյան: Երեւանի երկնքում բողոքի ակցիաների ժամանակ կործանիչներ են նկատել: ՏԵՍԱՆՅՈՒԹ. Եթե Տարոն Մանուկյանին չեք ազատում՝ կարող եք մեզ եւս տեղափոխել Արթիկի ՔԿՀ. կուրսընկերները՝ դատախազին: ՏԵՍԱՆՅՈՒԹ. Տեղին է, որ դիմենք Հայ առաքելական եկեղեցուն, որ գա եւ իր խաչով առաջնորդի մեր շարժումը. Տարոն Տոնոյան: Նույնիսկ Եվրոպան է խոսում Ադրբեջանի հայատյացության մասին, իսկ ՀՀ իշխանությունը չի գիտակցում դա. Գասպար Կարապետյան: Բռնցքամարտիկ Կարեն Տոնականյանը դուրս մնաց հետագա պայքարից: ՏԵՍԱՆՅՈՒԹ. Նժդեհի ու Ֆրանսիայի հրապարակների դիմադրության երթերը խորհրդանշորեն միացան: Թուրքական սերիալի սցենարիստը առավոտից երեկո ընդդիմության ակցիաներն է քննադատում ու Նիկոլ գովերգում... Զաքար Խոջաբաղյան: Մեր զավակների հաղթանակը փորձեցին կոծկել. Խաչիկ Մանուկյան 25 Հունվարի 2022, 20:27 Իշխանությունը լինում է այնտեղ, որտեղ կա պետություն, պետականություն եւ գործում են բոլոր համակարգված ինստիտուտները, որոնք իրենց ազգին են ծառայում, ես այստեղ իշխանություն չեմ տեսնում եւ նրանք, ովքեր ներկայանում են իշխանություն իրենք էլ են հասկացել, որ քաղաքական խայտառակ պարտության արդյունքում եւ պատերազմում պարտություն կրեցին եւ իրենց քաղաքական ընտրած կուրսը նույնպես պարտվողական դարձավ։ Ինչ արեցին մեր զավակների հաղթանակը փորձեցին կոծկել։ Այս մասին «Իմ հերոս» կայքի շնորհանդեսի ժամանակ լրագրողների հետ զրույցում ասաց բանաստեղծ Խաչիկ Մանուկյանը։


text: Արտակարգ իրավիճակ Արմավիրի մարզում. ուժեղ քամին եւ պտտահողմը տապալել են հաստաբուն ծառեր, էլեկտրասյուներ ու վնասել ջերմոցներ. գյուղացիներն ակնկալում են կառավարության աջակցությունը. ՖՈՏՈՌԵՊՈՐՏԱԺ, ՏԵՍԱՆՅՈՒԹ Այս պահին Երեւանում 2021-07-28 14:14 2020.07.04 21:50 86868 դիտում Այսօր` հուլիսի 4-ին, արտակարգ է իրավիճակ է ստեղծվել Արմավիրի մարզում: Ինչպես Արմավիրի մարզից հայտնում է ֆոտոլրագրող Գագիկ Շամշյանը, մարզի մի քանի գյուղերում, մասնավորապես` Գայ, Մեծամոր, Ջրառատ համայնքներում, ուժեղ քամու եւ պտտահողմի հետեւանքով հաստաբուն ծառեր եւ բետոնե էլեկտրասյուներ են տապալվել, վնասվել են բազմաթիվ տների տանիքներ եւ ջերմոցներ: Օպերատիվորեն գյուղ են ժամանել «Հայաստանի էլեկտրական ցանցեր» ընկերության` Մուսալեռի մասնաճյուղի ներկայացուցիչները, որոնք ժամանակավորապես էլեկտրասյուների տապալման հետեւանքով թափված էլելկտրալարերը հավաքում են, որպեսզի առավոտյան սկսեն վեականգնողական աշխատանքներ:


text: Անկիցա Տուջման - Վիքիպեդիա՝ ազատ հանրագիտարան հուլիսի 24, 1926(1926-07-24) (95 տարեկան) Զագրեբ, Սերբերի, խորվաթների եւ սլովակների թագավորություն Անկիցա Տուջման (խորվ.՝ Ankica Tuđman, օրիորդական ազգանունը` Ժումբար (խորվ.՝ Žumbar, հուլիսի 24, 1926(1926-07-24), Զագրեբ, Սերբերի, խորվաթների եւ սլովակների թագավորություն), 1991-1999 թվականների անկախ Խորվաթիայի առաջին նախագահի Ֆրանյո Տուջմանի այրին։ Նրանց որդին` Միրոսլավ Տուջմանը, Խորվաթիայի վեհաժողովի անդամ էր եւ 2009 թվականի ընտրություններում նախագահի թեկնածու։ 2 Խորվաթիայի առաջին տիկին 3 Այրի Անկիցա Ժումբարը ծնվել է Զագրեբում, 1926 թվականի հուլիսի 24-ին։ Ավարտել է Զագրեբի տարրական դպրոցը եւ մասնագիտացված դպրոցում սովորել հյուրանոցների կառավարում, այնուհետեւ թողել է ուսումը եւ 1944 թվականի մայիսին միացել պարտիզաններին[1]։ 18 տարեկան հասակում նա հանդիպել է իր ապագա ամուսնուն` Ֆրանյո Տուջմանին, Չազմայում, որտեղ նա գլխավորում էր Հարավսլավիայի ժողովրդական ազատագրական բանակի Զագրեբի 10-րդ կորպուսի բաժինը։ 1945 թվականի հունվարին նրան Չազմայից ուղարկել են Բելգրադի բարձրագույն հրամանատարություն։ Անկիցան վերադարձել է Զագրեբ այն բանից հետո, երբ պարտիզանական ուժերը նույն թվականի մայիսին ազատագրել են քաղաքը։ Դրանից հետո նա Տուջմանի հետ տեղափոխվել է Բելգրադ, աշխատանքի անցել Հարավսլավիայի արտաքին գործերի նախարարությունում եւ 1945 թվականի մայիսի 25-ին ամուսնացել Տուջմանի հետ։ Զույգը շուտով ունեցել է երեք երեխա՝ երկու որդի եւ մեկ դուստր` Միրոսլավը (1946–2021), Ստեպանը (ծնվ.` 1948) եւ Նեվենկան (ծնվ.` 1951)[1]: 1954 թվականին Անկիցա Տուջմանը հանձնել է ավարտական քննություն եւ ընդունվել Բելգրադի համալսարան՝ անգլերեն սովորելու համար։ Սակայն, նա հեռացել է երկրորդ կուրսից՝ որոշելով անգլերենի դասընթացներ անցնել Հարավսլավիայի արտաքին գործերի նախարարությունում։ 1960 թվականին նրա ամուսինը ստացել է գեներալ-մայորի կոչում, բայց 1961 թվականին որոշել է թողել զինվորական ծառայությունը եւ ամբողջ ընտանիքի հետ վերադառնալ Զագրեբ։ Հաստատվելով այդտեղ՝ Ֆրանյո Տուջմանը հիմնադրել է Խորվաթիայում աշխատավորական շարժման պատմության ինստիտուտը (խորվ.՝ Institut za historiju radničkog pokreta Hrvatske), որն այժմ կոչվում է Խորվաթիայի պատմության ինստիտուտ (խորվ.՝ Hrvatski institut za povijest) եւ դարձել է նրա առաջին տնօրենը։ Սակայն 1967 թվականին ազատվել է այդ պաշտոնից եւ ստիպված հրաժարվել Հարավսլավիայի կոմունիստների միության անդամակցությունից։ 1972 եւ 1981 թվականներին Ֆրանյո Տուջմանը դատապարտվել է ազատազրկման[1]։ Խորվաթիայի առաջին տիկին[խմբագրել | խմբագրել կոդը] 1990 թվականի խորհրդարանական ընտրություններում Խորվաթիայում նախորդ 50 տարիների ընթացքում առաջին անգամ բազմակուսակցական ընտրություններում Խորվաթիայի ժողովրդավարական համագործակցությունը, Անկիցա Տուջմանի ամուսնու գլխավորությամբ, զգալի մեծամասնություն է ստացել Սաբորում (խորհրդարան) եւ 1990 թվականի մայիսի 30-ին նա ընտրվել է Խորվաթիայի Սոցիալիստական հանրապետության Նախագահության Նախագահ։ Նույն թվականի հուլիսի 25-ին կոլեկտիվ նախագահությունը վերացվել է եւ ներդրվել է Խորվաթիայի նախագահի պաշտոնը։ Երկիրը շուտով ձեռք է բերել անկախություն։ 1991-1995 թվականներին տեւած պատերազմի ընթացքում Անկիցան հիմնադրել է Խորվաթիայի երեխաների հումանիտար հիմնադրամ ոչ առեւտրային կազմակերպությունը, որի նպատակն է եղել օգնել պատերազմի վետերանների եւ աղքատ ընտանիքների երեխաներին[1]։ Այրի[խմբագրել | խմբագրել կոդը] 1999 թվականի դեկտեմբերին` ամուսնու մահից հետո, Անկիցան եւ նրա ընտանիքը հաճախակի ենթարկվել են հանրային քննադատության, հատկապես Տուջմանի իրավահաջորդ` Ստեպան Մեսիչի կողմից։ Անկիցան, որը հիմնադրման օրվանից Խորվաթիայի ժողովրդավարական համագործակցություն կուսակցության անդամ է եղել, վտարվել է կուսակցությունից, Տուջմանի կողմնակից ավելի լիբերալ եւ արեւմտամետ, կուսակցության նախագահ` Իվո Սանադերի ղեկավարության օրոք, որը 2003 թվականից մինչեւ պաշտոնանկություն երկու ժամկետով զբաղեցրել է Խորվաթիայի վարչապետի պաշտոնը։ Այնուամենայնիվ, 2012 թվականին Անկիցան վերադարձել է կուսակցություն, որը ղեկավարել է Թոմիսլավ Քարամարկոն՝ ստանալով թիվ 002 անդամատոմսը։ 2006 թվականին նա հրատարակել է «Իմ կյանքը Ֆրանչեկի հետ» գիրքը[1]։ Անկիցան ունի յոթ թոռ՝ Նինան եւ Իվանը (Միրոսլավ Տուջմանի երեխաները), Սինիշան եւ Դեյանը (Նեւենկայի երեխաները), Աննա Մարիան, Ներան եւ Անտոն Ֆրանյոն (Ստեպանի երեխաները)[1]։


ԱՄՆ-ում վաճառքի են հանել Սինդի Քրոուֆորդի տունը - BlogNews.am event_note05:13 , 18 մայիս 2019 visibility 906 commentմեկնաբանել Նյութի աղբյուր՝ https://blog.168.am/blog/217287.html


Քաջազնունին մահացավ 1938-ի հունվարի 15-ին, Երեւանի բանտային հիվանդանոցում թոքաբորբից՝ 70 տարին դեռ չբոլորած: Ստալինյան ռեժիմի կողմից նա պետք է գնդակահարվեր դեռեւս 1937-ի դեկտեմբերի 5-ին՝ ՀԽՍՀ ՆԳԺԿ Եռյակի կայացված հերթական անհիմն որոշման համաձայն, այդ վճիռն ուղղակի ժամանակավորապես կարողացել էր կանխել բանտային բժիշկը։


Նախագահ Սարգսյանն ընդունել է Ազգային ժողովի «Իմ քայլը» խմբակցության ղեկավար Լիլիթ Մակունցին եւ խմբակցության անդամ Ռուբեն Ռուբինյանին - ՓԱՍՏԻՆՖՈ | Իրավական լուրեր, իրադարձություններ, վերլուծություններ, տեսանյութեր Նախագահ Սարգսյանն ընդունել է Ազգային ժողովի «Իմ քայլը» խմբակցության ղեկավար Լիլիթ Մակունցին եւ խմբակցության անդամ Ռուբեն Ռուբինյանին 05/23/2020 16:29 | ԼՐԱՀՈՍ 10:26 20/05/2020 | ՄամուլՌուբեն Ռուբինյանը դուրս կգա «Իմ քայլից» եւ նոր խումբ կձեւավորի. «Փաստ» 17:08 15/05/2020 | ՄեկնաբանությունՄենք ուղիներ ենք փնտրում ՍԴ ճգնաժամը այլ ճանապարհով եւ ավելի արագ լուծելու ուղղությամբ. Ռուբինյան 11:47 13/05/2020 | ԼՐԱՀՈՍ«Լուսավոր Հայաստան»-ի վերջին շրջանի պահվածքն այլ կերպ, քան ԱԺ-ի ապալեգիտիմացման փորձ հնարավոր չէ անվանել. Ռուբինյան 17:30 22/04/2020 | ԼՐԱՀՈՍԲանակցային փաստաթուղթ չկա սեղանին, Լավրովը իր դիրքորոշումը կամ ընկալումն է ներկայացրել. Ռուբինյան 11:35 01/02/2020 | ՄեկնաբանությունԱնթույլատրելի է, երբ Սահմանադրական դատարանի նախագահը քաղաքական, կրկնում եմ՝ քաղաքական (եւ ոչ իրավական) ընդդիմախոս է դառնում կառավարությանը. Ռուբեն Ռուբինյան 15:32 22/01/2020 | ԼՐԱՀՈՍՍա ուղղակի քմահաճույք չէ. սա պետական համակարգի կառուցվածքն. Ռուբեն Ռուբինյան 16:30 19/11/2019 | ԼՐԱՀՈՍԸստ Վարդան Ղուկասյանի՝ «գողերից» խելոք աշխարհի երեսին չկա եւ հարգում է «ճշտով ապրող» մարդկանց. Արձագանքում է Ռուբինյանը


ՀՀ գյուղատնտեսության նախարար Իգնատի Առաքելյանը ներկայացնելով իրավիճակը՝ նշեց, որ համաձայն հանձնարարականի իրենք դիմել են Տարածքային կառավարման եւ զարգացման նախարարությանն ու մարզպետարաններին, որպեսզի տրամադրեն պարտքերը ցանկը՝ ըստ հասցեատերերի: «Դրան համապատասխան մենք կամփոփենք եւ կներկայացնենք կառավարություն համապատասխան որոշում՝ զիջելու կամ այլ կարգադրություն տալու համար: Բայց քանի դեռ ցուցակները հասցեական չկան՝ մենք չենք կարողանում ամփոփել: Այժմ շարունակական աշխատում ենք»,- ասաց նախարարը: Նա ընդգծեց նաեւ, որ 2017 թվականին տրամադրված պարարտանյութերի ու սերմերի դիմաց վճարումները կատարվել են 100 տոկոսով, որեւէ պարտք չի գոյացել:


source: wikipedia

text: Սուկրե (), Բոլիվիայի մայրաքաղաք, Գերագույն դատարանի գտնվելու վայր։ Բոլիվիայի կառավարական հաստատությունների մեծամասնությունը գտնվում է Լա Պաս քաղաքում։ Քաղաքի բնակչությունը կազմում է 247 300 մարդ (2006 թվականի դրությամբ)։ Անվանում Հիմնադրել է իսպանացի կոնկիստադոր Պեդրո դե Անսուրեսը 1538 թվականին, եւ այն պատճառով, որ այս շրջանում գտնվել էին արծաթի հանքաշերտեր, քաղաքն անվանել է Լա Պլատա ( ― «արծաթ»)։ Հետագայում կոչվել է Չուքիսակա (Chuquisaca ― տեղացի հնդկացիների լեզվով Choque-chaca ― «արծաթասար»)։ 1839 թվականին վերանվանվել է Սուկրե՝ ի պատիվ քաղաքն իսպանական գաղութարարներից ազատագրած մարշալ Անտոնիո Խոսե Սուկրեի։ Պատմություն 1553 թվականին Սյեսա դե Լեոնի «Պերուի քրոնիկները» գրքում հիշատակվում է քաղաքի հիմնադիր կապիտան Պերանսուրեսի մասին. 1601 թվականին ֆրանկիսկանցիների կողմից հիմնադրվեց Ռեկոլետա վանքը, իսկ 1609 թվականին քաղաքում ստեղծվել է արքեպիսկոպոսական եկեղեցի։ 1624 թվականին հիմնադրվել է Չուկիսակայի Սուրբ Ֆրանցիսկոս Խավիերի համալսարանը։ Գաղութական դարաշրջանում Սուկրեն շատ նման էր իսպանական քաղաքի։ Քաղաքի կենտրոնի նեղ փողոցները նախագծված էին ցանցի տեսքով՝ արտացոլելով անդալուզական մշակույթը, որը մարմնավորված է քաղաքի մեծ տների եւ բազմաթիվ վանքերի եւ եկեղեցիների ճարտարապետության մեջ։ Սուկրեն շարունակում է հանդիսանալ Բոլիվիայի հռոմակաթոլիկ եկեղեցու նստավայրը։ Քաղաքում ապրում են կրոնական միաբանությունների անդամները, որոնք կրում են ավանդական տարազներ։ Իսպանական գաղութատիրական գերակայության ժամանակ քաղաքը կոչվում էր Չարկաս, այնուհետեւ Լա Պլատա, իսկ անկախության հռչակումից հետո եւ մինչեւ 1839 թվականը՝ Չուկիսակա (Chuquisaca)։ Հայտնի մարդիկ Խուան դե Մատյենսո (1520-1579), իրավաբան եւ տնտեսագետ, «ազատ շուկա», «արժեք» եւ «արդար գին» տեսությունների մշակող։ Անթոնիո դե Կալանչա, Պերուի եւ Բոլիվիայի հայտնի քահանա, պատմաբան, ազգագրագետ։ Բերնարդինո դե Կարդենաս, միսիոներ-ֆրանցիսկացի։ Պարագվայի եպիսկոպոս եւ նահանգապետ։ Կենտրոնական Անդերի հնդկացիների, Ինկերի պատմության հետազոտող։ Դավիթ Պադիլյա Արանսիբիա, Բոլիվիայի նախագահ 1978-1979 թվականներին։ Տարածքային կառավարում Սուկրեն բաժանված է 8 թաղամասերի՝ առաջին 5-ը քաղաքային թաղամասեր են, մինչդեռ 6-րդը, 7-րդը եւ 8-րդը՝ արվարձանային թաղամասեր։ Յուրաքանչյուրը կառավարվում է փոխքաղաքապետի կողմից, որին նշանակում է Սուկրեի քաղաքապետը։ Արվարձանային թաղամասերը ներառում են քաղաքային տարածքից դուրս գտնվող արվարձանային համայնքները։ Սուկրեին սպասարկում է Խուանա Ասուրդույ դե Պադիլյա միջազգային օդանավակայանը, որը գտնվում է քաղաքից 5 կմ հյուսիս-արեւմուտք։ Կլիմա Քույր քաղաքներ Պատկերասրահ Ծանոթագրություններ Գրականություն Поспелов Е. М. Географические названия мира. Топонимический словарь / отв. ред. Р. А. Агеева. — 2-е изд., стереотип. — М.: Русские словари, Астрель, АСТ, 2002. — 512 с. — 3000 экз. — ISBN 5-17-001389-2. Արտաքին հղումներ Սուկրե քաղաքի պաշտոնական կայք Բոլիվիայի քաղաքներ 1538 թվականին հիմնադրված բնակավայրեր


Լրատվություն Շնորհավորական 15.04.2013 / Նախագահը շնորհավորական ուղերձ է հղել Լեռնային Ղարաբաղի ԱԺ պատգամավոր Ժաննա Գալստյանին՝ ծննդյան 65-ամյակի առթիվ Նախագահ Սերժ Սարգսյանն այսօր շնորհավորական ուղերձ է հղել Լեռնային Ղարաբաղի Ազգային ժողովի պատգամավոր, արցախյան պայքարի առաջամարտիկ Ժաննա Գալստյանին՝ ծննդյան 65-րդ տարեդարձի առթիվ: «Հարգելի տիկին Գալստյան, Ջերմորեն շնորհավորում եմ Ձեզ ծննդյան 65-րդ տարեդարձի կապակցությամբ: Թե՛ հարազատ թատրոնի բեմին, թե՛ քաղաքական հարթակում, թե՛ Ղարաբաղի ազատագրական պայքարի առաջին շարքերում Դուք եղաք հայուհու, արտիստի, քաղաքացու եւ մտավորականի օրինակ: Արվեստագետի եւ գործչի Ձեր կենսագրությունը... 2008 13.04.2013 / Նախագահը շնորհավորական ուղերձ է հղել ՀՀ վաստակավոր արտիստ Վերա Հակոբյանին՝ ծննդյան 85-րդ տարեդարձի առթիվ Նախագահ Սերժ Սարգսյանն այսօր շնորհավորական ուղերձ է հղել ասմունքող, ՀՀ վաստակավոր արտիստ Վերա Հակոբյանին՝ ծննդյան 85-րդ տարեդարձի առթիվ: «Հարգելի տիկին Հակոբյան, Ի սրտե շնորհավորում եմ Ձեզ ծննդյան 85-րդ տարեդարձի կապակցությամբ: Դուք անցել ենք երկար, հարուստ ու հետաքրքիր ստեղծագործական ուղի՝ նորովի ներկայացնելով ու մեկնաբանելով հայ պոեզիան ինչպես հայրենիքում, այնպես էլ սփյուռքում: Որպես ասմունքող եւ հաղորդավար՝ Դուք արժանիորեն վաստակել եք մեր հանդիսատեսի սերն ու համակրանքը:... 11.04.2013 / Նախագահը շնորհավորական ուղերձ է հղել ՀՀ ժողովրդական արտիստ Ա. Աթաբեկյանին՝ ծննդյան 75-րդ տարեդարձի առթիվ Նախագահ Սերժ Սարգսյանն այսօր շնորհավորական ուղերձ է հղել քանոնահարուհի, ՀՀ ժողովրդական արտիստ, Երեւանի Կոմիտասի անվան պետական կոնսերվատորիայի պրոֆեսոր Անժելա Աթաբեկյանին՝ ծննդյան 75-րդ տարեդարձի առթիվ: Հանրապետության նախագահը բարձր է գնահատել Անժելա Աթաբեկյանի ավանդը հայ երաժշտարվեստի զարգացման գործում, ում տաղանդը փայլել է Արամ Մերանգուլյանի անվան ժողովրդական գործիքների անսամբլում՝ որպես մենակատար եւ ինքնատիպ քանոնահարուհի: Վաստակաշատ արվեստագետին Սերժ Սարգսյանը մաղթել է առողջություն եւ... 07.04.2013 / Նախագահ Սերժ Սարգսյանի շնորհավորական ուղերձը Մայրության եւ գեղեցկության տոնի առթիվ Սիրելի կանայք, Ջերմորեն շնորհավորում եմ ձեզ Մայրության եւ գեղեցկության տոնի կապակցությամբ: Գարնանային այս գեղեցիկ տոնը հրաշալի առիթ է մեկ անգամ եւս բարձրաձայնելու մեր զգացմունքները մեր մայրերին, կանանց, տատիկներին, քույրերին ու դուստրերին. մի բան, որ առօրյա հոգսերով ու խնդիրներով տարված` ամեն օր չէ, ցավոք, որ անում ենք: Այսօր եւ տարվա մնացած օրերին մենք կարող ենք մեր ջերմությամբ, մեր հոգատարությամբ ու մեր աշխատանքով նրանց ու բոլորի համար կյանքը դարձնել շատ ավելի գունեղ ու շատ ավելի... 01.04.2013 / Նախագահ Սերժ Սարգսյանի շնորհավորական ուղերձը Հայաստանի ասորական համայնքին՝ Հաբ-Նիսանի առթիվ Հայաստանի ասորական համայնքի հարգելի՛ ներկայացուցիչներ, Ջերմորեն շնորհավորում եմ ձեզ ասորական Նոր տարվա` Հաբ-Նիսանի կապակցությամբ: Չեմ կասկածում, որ դուք այս գեղեցիկ տոնը նշելու եք արժանի շուքով եւ հանդիսավորությամբ` պահպանելով հավատարմությունը ձեր ազգային ավանդույթներին: Հայ եւ ասորի ժողովուրդների դրացիությունն ու բարեկամությունը, համագործակցությունն ու մշակութային փոխհարստացումը դարերի պատմություն ունեն: Հայաստանի բոլոր քաղաքացիներին, այդ թվում` հայերի եւ ասորիների ներկա... 25.03.2013 / Նախագահ Սերժ Սարգսյանը շնորհավորական ուղերձ է հղել Մարտուն Իսրայելյանին՝ ծննդյան 75-ամյակի առթիվ Նախագահ Սերժ Սարգսյանն այսօր շնորհավորական ուղերձ է հղել ՀՀ արվեստի վաստակավոր գործիչ, կոմպոզիտոր, Երեւանի Կոմիտասի անվան պետական կոնսերվատորիայի պրոֆեսոր Մարտուն Իսրայելյանին՝ ծննդյան 75-րդ տարեդարձի կապակցությամբ: «Դուք անցել եք ստեղծագործական հետաքրքիր ճանապարհ՝ հարստացնելով հայ դասական երաժշտությունը: Մեծ է Ձեր ավանդը Հայաստանի երաժշտական կյանքի կազմակերպման գործում: Դուք ունեք նաեւ մեծ մանկավարժական վաստակ, որ գնահատելի է ոչ միայն ձեր ուսանողների, այլեւ ողջ արվեստասեր...


text: 2000 թվականից Ռուսաստանի Դաշնության ֆինանսների նախարարի պաշտոնը զբաղեցնող Ալեքսեյ Կուդրինն ասել է, որ ինքը տարաձայնություններ ունի գործող նախագահ Դմիտրի Մեդվեդեւի հետ, ով պետք է ստանձնի վարչապետի պաշտոնը, եւ դրանից ելնելով չի ցանկանում աշխատել հաջորդ կառավարությունում։ Կուդրինը Վաշինգթոնում ասել է, որ ինքը, մասնավորապես, դեմ էր ռազմական ծախսերն ավելացնելու Մեդվեդեւի առաջարկին, քանի որ այն սպառնում է Դաշնության ֆինանսական վիճակին։ Վլադիմիր Պուտինի խոսնակ Դմիտրի Պեսկովը երեկ ասել է, որ գործող վարչապետի թիմի որոշ անդամներ կհեռանան, քանի որ էական տարաձայնություններ ունեն իշխող տանդեմի հետ։


text: Արեն Մալաքյան. կինո փողոցում, տանը, սրճարանում | JNews Արեն, մի անգամ պատմեցիր, որ Անդրեյ Զվյագինցեւի «Վերադարձ» ֆիլմը դիտելուց հետո ապշած էիր, մեջդ ինչ-որ բան էր արթնացել ու ցանկացել էիր կինո նկարել: Ի՞նչն էր քեզ այդպես ոգեւորել: Գոյություն ունի կինոյի կախարդանք ասվածը: Զվյագինցեւի մոտ այդ կախարդանքը շատ ուժեղ էր: Այդ ֆիլմում նա ստեղծել էր իր աշխարհը, մթնոլորտը ու փոխանցել էկրանին, իսկ էկրանից դա փոխանցվում էր քեզ: Դա իմ առաջին հանդիպումն էր մեծ կինեմատոգրաֆի հետ: Զվյագինցեւը կարողացավ մեջս փոթորկել: Մինչ այդ նվագում էի Վանաձորի փողային նվագախմբում ու պատմվածքներ գրում, բայց դրանք փոքր փոթորիկներ էին: Ու հասկացա՝ միակ բանը, որի միջոցով կարող եմ առավելագույնս ինքս ինձ քամել, կինոն է: Այդ ժամանակ 15 տարեկան էի: Այդ հանդիպումից անցավ մի քանի տարի ու միանգամից որոշեցիր ընդունվել Երեւանի թատրոնի եւ կինոյի պետական ինստիտո՞ւտ: Իրականում ամեն ինչ այդպես ուղիղ չէր: Այո, այդ ֆիլմից հետո որոշեցի, որ պետք է զբաղվել կինոյով, չնայած չգիտեի՝ ով է ռեժիսորը, իսկ ով՝ օպերատորը: Գրականություն ուսումնասիրելուց հետո հասկացա: 2008-ին դիմեցի Երեւանի թատրոնի եւ կինոյի պետական ինստիտուտի վավերագրական կինոյի ֆակուլտետ, բայց չընդունվեցի: Փոխարենն ինձ առաջարկեցին հեռակա սովորել հեռուստատեսային ռեժիսուրա: Մինչեւ երկրորդ կուրս մեզ թույլ չէին տալիս նկարահանել, մենք պատմվածքներ էինք գրում, ու ես դա չէի հասկանում: Ընդհարվեցի դասախոսների հետ, դուրս եկա ինստիտուտից, գնացի բանակ: «Մեր կինո» ամսագիրն էին ինձ միշտ ուղարկում, կարդում էի: Մի անգամ ամսագրում Էդգար Բաղդասարյանի հարցազրույցը կարդացի, ոգեւորվեցի: Բանակից վերադառնալիս, մտածում էի ՎԳԻԿ ընդունվել, բայց, իմանալով, որ Էդգար Բաղդասարյանը կուրս է հավաքում, շատ հանգիստ մտափոխվեցի: Ինչքանո՞վ նա բացեց ու զարգացրեց քո մեջ կինոռեժիսորին: Ծնողներիս տված դաստիարակությունից հետո իմ մշակութային դաստիարակությունը ստացել եմ Էդգար Բաղդասարյանից: Նա ինձ ճիշտ ուղղություն էր տալիս՝ ցույց տալով, թե կինոն որտեղ է: Մոտեցրեց կինոյին, սովորեցրեց տարբերելլավ ու վատ կինոն: Ի՞նչ հաճախականությամբ ես ֆիլմեր դիտում, որքա՞ն մեծ է կինոյի տեղը քո կյանքում: Շատ մեծ է: Պարտադիր չի՝ կինո նայեմ, որ առնչվեմ կինոյին: Ամեն տեղ՝ փողոցում, տանը, սրճարանում, պետք է կինո լինի ինձ համար, ու անընդհատ կինոն պետք է ինձ հետ լինի: Այն ծնվում է ներսումդ, հետո ուղեղդ ձեւ է տալիս դրան, ու հետո փորձում ես այն իրականացնել: Առանց կինոյի հնարավոր չի, ի վերուստ տրված բան է, որն ուղղակի չես կարող փոխել: Որո՞նք են սիրածդ ֆիլմերը, ռեժիսորները: Ո՞րն է քո սիրած կինոլեզուն: Ես բազմապրոֆիլ կինո եմ սիրում: Պաշտում եմ Տարկովսկուն, Անտոնիոնիին, Բերգմանին, բայց կա նրանցից շատ տարբեր մի կինոլեզու, որը նույնպես սիրում եմ, օրինակ, Գոդարի ֆիլմերը: Ես սիրում եմ այն կինոն, որն իմ մեջ հարցեր է բարձրացնում ու նաեւ կինոլեզու է, այսինքն՝ պատկերների միջոցով միտք է արտահայտում: Ուսանողական տարիներին նկարահանել ես երեք ֆիլմ: Երկրորդ կուրսում արած «Սիրո խոստովանություն ճապոնական ոճով» կարճամետրաժ գեղարվեստականը Սոֆիայի «Նոր ալիք» ուսանողական ֆիլմերի միջազգային փառատոնում արժանացավ ժյուրիի հատուկ մրցանակին «Լավագույն մոնտաժ» անվանակարգում: Տարբեր երկրներում հաճախ լինելը եւ երիտասարդ կինոռեժիսորների հետ հանդիպումներն ի՞նչ ազդեցություն են ունենում քեզ վրա: Ինձ դուր է գալիս մեկնել կինոփառատոների ոչ թե մրցանակներ ստանալու, այլ իմ տարիքի, բայց ուրիշ աշխարհայացք ունեցող կինոռեժիսորների հետ շփվելու համար: Հայաստանում գրեթե բոլորին ճանաչում եմ: Բայց ինձ նաեւ հետաքրքիր է, թե ինչպես է Անգլիայից կամ Ուգանդայից մի կինոռեժիսոր տեսնում աշխարհը, ինչպիսին են նրանց կինոն: Կինոինստիտուտում սովորող շատ ուսանողներ կփաստեն, որ իրենց տրված տեխնիկական հնարավորությունները շատ դեպքերում զիջում են, օրինակ, ՎԳԻԿ-ի ուսանողներին տրված հնարավորություններին: Քո կարծիքով՝ արհեստավարժության առումով հայ երիտասարդ կինոռեժիսորները զիջո՞ւմ են այլազգի երիտասարդ կինոռեժիսորներին: Խնդիրներն անհատական են եւ յուրաքանչյուրի մոտ՝ տարբեր: Ես ինձ պակաս չեմ զգում ՎԳԻԿ-ում կրթություն ստացած ուսանողից, Բուլղարիայում կամ Ալմաթայում ավարտած ռեժիսորների հետ համեմատության մեջ ոչ մի տարբերություն չեմ զգացել, որովհետեւ ես ինքս ինձ վրա շատ եմ աշխատում: «Սիրո խոստովանություն ճապոնական ոճով»-ին հաջորդեց«Տատն ու պապը», որն Անջեյ Վայդայի կինոդպրոցի իրականացրած «Աշխարհը արեւածագից մինչեւ մայրամուտ» լեհական վավերագրական նախագծի մի մասն էր: 2014-ին արդեն նկարահանեցիր «Աղջիկը լուսնի վրա»վավերագրականը, որն արժանացել է 5 մրցանակի՝ Ֆրեսկո, ղազախական «ԲԱՍՏԱՈՒ», WEBԾիրան, ArtFest եւ Նախագահի երիտասարդական մրցանակ: Այն նաեւ ցուցադրվել է «Ոսկեծիրանում»: Որո՞նք էին գլխավոր գործոնները, որոնք հաջողություն բերեցին ֆիլմին: Այն հուզում է մարդկանց: Ես իմ առաջ խնդիր էի դրել, որ ֆիլմը նայելուց հետո դիտողը չպետք է խղճահարություն ունենա հաշմանդամություն ունեցող մարդու հանդեպ, այլ պետք է ունենա ինքն իր հանդեպ, որովհետեւ նա չի անում այն, ինչ անում է հաշմանդամը: Շատ մարդիկ մոտենում ու ասում էին, որ դիտելուց հետո ուզում են ֆիլմի հերոսների նման լինել: Ես փորձել եմ հաշմանդամներին ներկայացնել իրենց ուժեղ կողմերով: Ուզում էի մարդկանց ցույց տալ, որ հոգեւոր բարձր արժեքները, աշխարհը փոխելու պատրաստակամությունն ավելի ուժեղ է, քան ֆիզիկական թուլությունը: Որպես կինոռեժիսոր ինչպե՞ս կարողացար սահմանափակ կարողությունների տեր մարդկանց հետ աշխատել ու հասնել փոխադարձ վստահության: Նախագիծն սկսելուց առաջ գիտեի, որ նրանք շատ լուրջ բարդույթներ ունեն: Պետք էր նկարահանել նրանց վերելքներն ու անկումները այնպես, որպեսզի նրանք չնկատեն տեսախցիկի ներկայությունը: Պարզապես մերվեցինք նրանց հետ, սկզբում նրանք խաղում էին տեսախցիկի առաջ: Հետո մի օր ամեն ինչ փոխվեց, ու նրանք սկսեցին ոշադրություն չդարձնել ու կարեւորություն չտալ տեսախցիկին: Մենք ինքներս էլ սկսեցինք չֆիքսվել դրա վրա: Վերջին նկարահանումների ժամանակ արդեն հերոսները պարզապես չէին նկատում մերտեսախցիկները: Ինչպե՞ս ես վերաբերվում մրցանակներին: Մեծ կարեւորություն դրանց չեմ տալիս: Ինչ-որ զգայական բան ծնվում է մեջդ, երբ մի քանի ֆիլմից հաղթում է հենց քոնը: Բայց դա սուբյեկտիվ չափանիշ է, որովհետեւ չափանիշ որոշողներն էլ մարդիկ են: Այսօր փառատոների 90%-ը քաղաքականացված է: Բայց ես սիրում եմ մասնակցել կինոփառատոների ֆիլմեր դիտելու համար: Ամենաթարմ աշխատանքդ «Հատուկ բաժին» խորագիրը կրող նոր ֆիլմաշարն է, որն արդեն ցուցադրվում է Հանրային հեռուստատեսությամբ: Նկարահանել ես վարպետիդ՝Էդգար Բաղդասարյանի հետ, արդեն որպես գործընկեր: Ինչպե՞ս էր: Ֆենոմենալ հետաքրքիր եւ շատ պատասխանատու: Չէի պատկերացնում՝ ինչպես պետք է աշխատեմ, շատ դժվար էր կարծիք ասել կամ առաջարկներ անել մի մարդու, ով սովորեցրել է քեզ: Բայց ես ընդհանրապես ճնշված չէի զգում ինձ նրա հետ աշխատելիս: Շատ դեպքերում լսել եմ իր կարծիքը, որովհետեւ երկար տարիների փորձ ունեցող եւ արագ արձագանքող մարդ է: Ռեժիսորները սովորաբար էգոիստ են, բայց նա թույլ էր տալիս, որ ես նկարեմ այնպես, ինչպես ես եմ տեսնում: Շատ դեպքերում շտկումներ էր անում, բայց այնպես, որ ես չզգամ, որ թերացել եմ, որովհետեւ այդպես մեր ֆիլմը միայն շահում էր: Եթե նա չլիներ, ես 16 մասանոց ֆիլմ նկարելու առաջադրանքի տակից դուրս չէի գա: Փաստորեն նկարահանել ես եւ ́ խաղարկային, եւ ́ վավերագրական կինո: Երկուսից ո՞ր մեկն է քո կինոձեռագրին եւ կինոնախապատվություններին ավելի համապատասխան: Խաղարկային կինոյում, իմ կարծիքով, լարվածությունն ավելի մեծ է: Պետք է ստեղծես կյանքին մոտ իրավիճակ: Վավերագրական կինոյում էլ կա լարվածություն, որովհետեւ լարված սպասում ես մի իրավիճակի՝ այն չկորցնելու համար: Բայց ես երկու լարվածությունից էլ միշտ հաճույք եմ ստանում: Չեմ կարող ասել՝ որն է ավելի հոգեհարազատ ինձ: Եթե նկարում եմ ինչ-որ բան, ու այն կինո չի, ուրեմն ինձ հոգեհարազատ էլ չի: Հե՞շտ է աշխատել հայկական կինոարտադրությունում: Շատ դժվար է, որովհետեւ Հայաստանում կինոարտադրություն չկա: Ի՞նչ կինոարտադրություն, եթե տարեկան արտադրվում է մոտ տասը էժանագին կոմեդիա: Ոչ մի տեղ ֆինանսավորում չես գտնի, որպեսզի չնկարես թեթեւ եւ միայն կոմերցիոն նպատակներ հետապնդող ֆիլմ: Հիմա նաեւ շատ դժվար է դարձել ֆինանսավորում ստանալ եվրոպական շատ ֆոնդերից: Բայց ես կարծում եմ, որ եթե շատ ես ուզում, անպայման քո կինոն կնկարես: Ես իմ գաղափարով հետաքրքրել եմ շատ մարդկանց, ու նրանք պատրաստ են աշխատել ինձ հետ իմ հաջորդ ֆիլմի վրա: Կուզեի՞ր ապրել ու ստեղծագործել ուրիշ երկրում, ուրիշ կինոիրականության մեջ: Իրականում այս երկիրն ինձ շատ է սնուցում, բայց սնուցվելու հետ մեկտեղ ես չեմ կարողանում ռեալիզացնել: Այսինքն՝ կուտակվում է, սցենարի տեսք է ստանում, բայց դու չես կարողանում իրականացնել: Այդ տեսանկյունից կուզեի ապրել մի երկրում, որտեղ տարին մեկ-երկու անգամ կարողանայի իրականացնել գաղափարներս: Բայց հոգեւոր տեսանկյունից՝ այս երկիրն է ինձ սնուցողը: Ո՞րն է լավ կինոն: Կարեւոր է, որ այն, ինչ զգում ես, կարողանաս ճիշտ ձեւի մեջ դնել: Կինոյից առավել ի՞նչ կամ ո՞ւմ ես սիրում: Կինոն լրիվ ուրիշ տեղում է: Բայց ինձ համար կարեւոր է սիրել մարդկանց, հակառակ դեպքում ամեն ինչ անիմաստ է: Այսօր մարդիկ չարանում են: Կան մարդիկ, որոնք ավելի շատ են սիրում կենդանիներին, քան մարդկանց: Ես դա չեմ հասկանում ու չեմ կիսում նման տեսակետը: Մարդը պետք է մեծ սեր ունենա դեպի մարդ տեսակը, որովհետեւ միայն մարդն ունի գիտակցություն: Ի՞նչ կփոխեիր Երեւանում, Հայաստանում կամ մարդկանց մեջ: Ես փոխելու համար եմ կինոյով զբաղվում, որովհետեւ կարծում եմ, որ արվեստն է մարդկանց մեջ ինչ-որ բաներ փոխում: Առաջին հերթին կփոխեի մարդկանց վերաբերմունքը միմյանց հանդեպ: Դժվարանում եմ համոզված ասել, որ սիրում եմ Երեւանը, բայց ես ուզում եմ ուրիշ քաղաք տեսնել: Ուզում եմ սոցիալական լուրջ խնդիրներից ազատված մարդկանց տեսնել, մարդիկ, որ չեն մտածում գոյության պայքարի մասին: Այսօր հարգված են այն մարդիկ, ովքեր ունեն շատ փող, բայց չունեն մտավոր հորիզոններ: Ինձ համար ամենալուրջ խնդիրը արժեքների տակնուվրա վիճակն է: Կյանքդ խաղարկայի՞ն կինոյին է մոտ, թե՞ վավերագրական: Միանշանակ խաղարկային: Ես սիրում եմ հետեւել իմ կյանքին ու հետեւելու ընթացքում փոխել, բեմադրել: Կինո նկարելու ես քե՞զ, կինոփառատոների՞, թե՞ լայն լսարանի համար: Մարդ տեսակի համար: Իմաստ չկա 5000 դոլար ծախսել ու ասել՝ էդ ֆիլմը ես ինքս ինձ համար եմ նկարել: Նկարում ես, որ ինչ-որ քո մեջ է, ցույց տաս ուրիշին:


16/03/15 14:29 Մտածում էի՝ Երեւանում կմեռնեմ. հայտնի ռուս հաղորդավարուհին՝ երեւանյան հարսանիքին մասնակցելու մասին (տեսանյութ)


Հունվարի 23-ին հաղորդվել էր Երեւանի Աճառյան փողոցում «Ֆոլքսվագեն» մակնիշի ավտոմեքենայի վարորդի կողմից 70-ամյա Աննա Վարդանյանին վրաերթի ենթարկելու մասին: Հունվարի 27-ին, ժամը 13.30-ին, հիվանդանոցից հաղորդում է ստացվել, որ նույն օրը, ժամը 13.40-ին, Աննա Վարդանյանը գիտակցության չգալով՝ մահացել է:


01/03/18 14:40 Ի՞նչ անել եթե ձեր բջջային հեռախոսը ջուրն է ընկել (տեսանյութ)


text: Վերջին 6 ամսում ապրանքաշրջանառությունը ՌԴ-ի եւ Հայաստանի միջեւ աճել է 20 տոկոսով եւ կազմել 400 մլն դոլար 19:52 01 Սեպտեմբերի 2008 Ապրանքաշրջանառությունը ՌԴ եւ Հայաստանի միջեւ այս տարվա առաջին վեց ամսում աճել է 20 տոկոսով՝ կազմելով 400 մլն դոլար, հայտնել է ՌԻԱ Նովոստիի աղբյուրը Կրեմլում՝ Սոչիում ռուս-հայկական բանակցությունների նախօրեին։ Աղբյուրի խոսքերով, երկու երկրների նախագահները կքննարկեն առեւտրատնտեսական փոխգործակցության ընդլայնման եւ խորացման հեռանկարները։ Նա նշեց, որ Ռուսաստանը «վստահորեն զբաղեցնում է առաջին հորիզոնականը Հայաստանի գլխավոր արտաքին տնտեսական գործընկերների շրջանում»։ Փոխադարձ առեւտրի ծավալի կայուն աճի միտումը հաստատում է 2007 թ.-ի ցուցանիշը՝ 821 մլն դոլար, որը 2006 թ.-ի համեմատությամբ աճել է 66 տոկոսով։ Ռուսական արտահանումն աճել է 67 տոկոսով մինչեւ 655 մլն դոլար։ 2008թ. յոթ ամիսների արդյունքներով, Ռուսաստանի հետ Հայաստանի ապրանքաշրջանառությունը աճել է 400 մլն դոլարով՝ 2007 թ.-ի նույն ժամանակահատվածի համեմատությամբ աճելով գրեթե 20 տոկոսով։ «Հայաստանի տնտեսության մեջ Ռուսաստանը վստահորեն դառնում է ամենախոշոր օտարերկրյա ներդրողը»,- ընդգծեց գործակալության զրուցակիցը։ Նրա տվյալներով կապիտալի ներդրման կուտակված ծավալը գերազանցել է 1,3 մլրդ դոլարը։ Ռուսական հիմնական ներդրումներն ուղղվում են էներգետիկ, բանկային, լեռնամետաղագործական եւ շինարարական բաժիններ, կապի եւ տեղեկատվական տեխնոլոգիաների ոլորտներ։ Ռուսական ֆինանսավարկային հաստատությունները հետաքրքրություն են ցուցաբերում Հայաստանի բանկային համակարգում իրենց ներկայությունն ընդլայնելու մեջ, ընդ որում դրանց բաժինը հայկական բանկերի ընդհանուր կապիտալում գերազանցել է մեկ քառորդը, նշեց Կրեմլի ներկայացուցիչը։ Նա հայտնեց, որ վերջին շրջանում «կողմերը քննարկում են արդյունահանման եւ վերամշակման, տրանսպորտային տարբեր ոլորտներում նոր համատեղ լայնածավալ նախագծերի իրականացման հնարավորությունները, որոնք կնպաստեն մոտ տարիներին Հայաստանում ռուսական կապիտալի ներդրումների ծավալի մեծացմանը գրեթե երկու անգամ»։ 2007 թ.-ի օգոստոսին «Ալրոսա» ԲԸ-ն եւ ՀՀ կառավարությունը ադամանդագործության եւ ոսկերչության ոլորտներում համագործակցության, ներդրումային ծրագրերի իրականացման համաձայնագիր են ստորագրել։ «Ընթացիկ տարում որոշակի քայլեր են նախատեսվում այդ ոլորտում փոխգործակցության զարգացման ուղղությամբ»,- ասաց Կրեմլի աղբյուրը։ --0--


text: Նահանջ տարի, այն տարին է, որը պարունակում է ավել օր, շաբաթ կամ ամիս, որ պահպանի օրացույցային տարին։ Փետրվար ամիսն ունի 29 օր նահանջ տարիներին, ոչ թե՝ 28: Նահանջ տարին կրկնվում է չորս տարին մեկ։ Ըստ Գրիգորյան օրացույցի՝ նահանջ տարիների թիվը կրճատվում էր այնպես, որ տարվա տեւողությունը դառնա 365.2425 (հուլյան տարուց 10.8 րոպե պակաս) եւ դրանով մեծ ճշտությամբ համապատասխանում էր իրական տարվա տեւողությանը, այնպես որ արդեն հազարամյակների ընթացքում որեւէ փոփոխության կարիք չի լինի։ Այդ նպատակով Հռոմի պապ Գրիգորիոս XIII-ը 1582 թվականին իրականացրեց ռեֆորմ։ Ըստ այդ ռեֆորմի, ամեն 400 տարվա մեջ ոչ թե 100 նահանջ տարի է լինում, այլ 97։ Որոշվեց, որ յուրաքանչյուր 4-ի վրա չբաժանվող հարյուրամյակը այդուհետ չի համարվում նահանջ տարի։ Նախկինի նման, նահանջ տարին բաժանվում է 4-ի, բայց բացառություն է արվում այն տարիների համար, որոնք 100-ի բաժանվող են։ Այդ տարիները նահանջ տարի են միայն, եթե նաեւ բաժանվում են 400-ի։ Նահանջ տարում ավելանում է լրացուցիչ օր՝ փետրվարի 29-ը։ Այսպիսով, նահանջ տարիներ չեն եղել 1700, 1800 եւ 1900 թվականները, իսկ 1600 եւ 2000 թվականները նահանջ տարիներ են։ Նահանջ տարիներ չեն լինելու նաեւ 2100, 2200 եւ 2300 թվականները։ 2016 թվականը նահանջ տարի էր։ Հաջորդ նահանջ տարին այս 2020 թվականին է, մյուսը կլինի 2024 թվականին։ Տես նաեւ Գրիգորյան օրացույց Հրեական օրացույց Հուլյան օրացույց Կոորդինացիոն վայրկյան ՈՒԵՖԱ Եվրոպայի առաջնություն, որն անցկացվում է նահանջ տարիներին Ծանոթագրություններ Նահանջ տարի Հուլյան տոմար Գրիգորյան օրացույց


«Արցախում ռեժիմի կողմից տարածվել էր ինֆորմացիա, որ երթի մասնակիցները եկել են հայաստանաբնակ զինվորներին տանելու Արցախից, կամ Հայաստանի եւ Արցախի միջեւ պառակտում մտցնելու: Սա խաբեություն է, մենք գնացել էինք միավորման կոչերով»,-նշեց Սաֆարյանը եւ հավելեց, որ իրենք մինչեւ ապրիլի 24-ը շարունակելու են իրենց պայքարը հեղափոխության հասնելու համար:


Թանդիլյանը հայտարարեց, որ իր հրաժարականի որոշումը կապված է եղել այն լուծման հետ, որը տրվեց պարտադիր կուտակային կենսաթոշակայի համակարգի հետ, որը քննարկված չի եղել:


text: «Հրապարակ». Արցախի հարցով իշխանությունը հերթական փորձությանը կենթարկվի — irakanum.am Home»Մամուլ»«Հրապարակ». Արցախի հարցով իշխանությունը հերթական փորձությանը կենթարկվի «Հրապարակ» թերթը գրում է. «Արցախի հարցով իշխանությունը հերթական փորձությանը կենթարկվի։ Օգոստոսի 27-ին ԱԺ պետաիրավական հարցերի հանձնաժողովի նիստում նախագահ Վլադիմիր Վարդանյանի խնդրանքով հետաձգվեց «Հայաստան» դաշինքի պատգամավոր Աղվան Վարդանյանի՝ Արցախի հետ կապված նախագիծը։ «Հայաստան» դաշինքի պատգամավոր Վարդանյանն առաջարկել էր վերանվանել արտաքին հարաբերությունների հարցերի մշտական հանձնաժողովը եւ կոչել «Արտաքին հարաբերությունների եւ Արցախի հարցերի մշտական հանձնաժողով»: Ուրբաթ օրը հանձնաժողովի արտահերթ նիստում ընդդիմությունը կրկին օրակարգ է բերելու այս նախագիծը, որը, ի դեպ, ԱԺ փորձագիտական եւ վերլուծական վարչության եզրակացության համաձայն, Սահմանադրությանը հակասող նորմեր չի պարունակում։ Խորհրդարանական մեծամասնությունը չի կարող պատճառաբանել, թե նախագիծը խնդիր ունի Սահմանադրության, օրենսդրության հետ, ու պետք է որոշի՝ ընդունել կամ մերժել ընդդիմության առաջարկը։ Սակայն, ամենայն հավանականությամբ, կմերժեն՝ փաստարկելով, թե Արցախի հարցով հանձնաժողովի ձեւավորումը կսրի Ադրբեջանի եւ Հայաստանի հարաբերությունները, իսկ հանձնաժողովի ներկայացուցիչները չեն կարողանա արտերկիր մեկնել եւ տարբեր խորհրդարաններում հյուրընկալվել։ Պաշտոնական Ադրբեջանը տարբեր առիթներով հայտարարել է, որ արգելում է ՀՀ իշխանություններին Արցախ մեկնելը, ընդհանրապես Արցախի հարցը ՀՀ օրակարգ դարձնելը։ Եվ այլ պետություններին էլ այցերի կամ Արցախի ճանաչմանն ուղղված ցանկացած քայլի համար բողոքի նոտաներ է հղում, սեւ ցուցակներ կազմում»:


text: Գայանա, պաշտոնապես Գայանայի կոոպերատիվ հանրապետություն, երկիր Հարավային Ամերիկայի հյուսիսային հատվածում։ Այն միակ անգլախոս երկիրն է Հարավային Ամերիկայում եւ մշակութապես համարվում է Անգլոֆոն-Կարիբյան հատվածի մաս։ Երկիրը համարվում է Կարիբյան համագործակցության հիմնադիր անդամներից մեկը։ Գայանան սահմանակցում է Ատլանտյան Օվկիանոսին հյուսիսց, Բրազիլիային` հարավից եւ հարավ արեւմուտքից, Վենեսուելային արեւմուտքից եւ Սուրինամին արեւելքից։ Մոտ 215.000 քառակուսի կիլոմետր տարածքով Գայանան երրորդ ամենափոքր ինքնիշխան պետությունն է Հարավային Ամերիկայի մայրցամաքային գոտում Ուրուգվայից ու Սուրինամից հետո։ Պատմություն Գայանայի բնիկները եղել են հնդկացի ցեղեր։ Այստեղ հայտնված առաջին եվրոպացիները իսպանացի ծովագնացներ էին (XV դարի վերջ)։ XVI դարի վերջին հոլանդացի առեւտրականները Գայանայում հիմնեցին բնակավայրեր, որոնք ավելի ուշ (XVIII դար) ստացան հոլանդական գաղութի ստատուս։ Գայանային տիրելու համար պայքարում էին Մեծ Բրիտանիան, Նիդերլանդիան եւ Ֆրանսիան։ Ի վերջո Անգլիան տիրացավ այդ բնակավայրերին, որոնք 1831 թվականին միավորվեցին՝ կազմելով Բրիտանական Գվիանա գաղութը։ Վարչական բաժանում Տես նաեւ Հարավային Ամերիկայի երկրների ցանկ Ծանոթագրություններ Գայանա ՄԱԿ-ի անդամ երկրներ Լիբերալ ժողովրդավարություններ Հարավային Ամերիկայի երկրներ Անգլիախոս երկրներ եւ տարածքներ Երկրներ այբբենական կարգով Ազգերի համագործակցություն


text: Մայիսի 2, տարվա 122-րդ (նահանջ տարիներին՝ 123-րդ) օրն է։ Տարվա ավարտին մնում է 243 օր։ Դեպքեր 1997 - Թոնի Բլեերը դառնում է Մեծ Բրիտանիայի վարչապետ 2011 - ԱՄՆ հատուկ ծառայությունների ձեռնարկած գործողության ընթացքում Պակիստանում ոչնչացվեց ժամանակի թիվ մեկ ահաբեկիչ Ուսամա բեն Լադենը Աղետներ եւ վթարներ 2008 - Բիրմայում «Նարգիս» ցիկլոնի ավերածությունների զոհ է դառնում 138 000 մարդ Ծնունդներ 1660 - Ալեսանդրո Սկարլատի Alessandro Scarlatti իտալացի կոմպոզիտոր (մ. 1725) 1729 - Եկատերինա II 1763-96 թթ. ռուս կայսրուհի (մ. 1796) 1772 - Նովալիս Novalis գերմանացի գրող (մ. 1801) 1860 - Թեոդոր Հերցլ Theodor Herzl ավստրիացի գրող (մ. 1904) 1886 - Գոթֆրիդ Բեն Gottfried Benn գերմանացի գրող եւ բանաստեղծ (մ. 1956) 1902 - Ալան Մարշալ, ավստրալիացի գրող 1905 - Կամսար Ավետիսյան, հայ աշխարհագրագետ եւ մանկավարժ (մ. 1976) 1916 - Գավրիիլ Եգիազարով (Եղիազարյան) սովետական կինոռեժիսոր եւ օպերատոր (մ. 1988) 1924 - Մկրտիչ Սարգսյան,հայ բանաստեղծ, արձակագիր 1935 - Ֆեյսալ II 1939-58 թթ. Իրաքի վերջին թագավորը (սպ. 1958) 1949 - Ալեն Թերզյան, ֆրանսահայ անվանի կինոգործիչ 1953 - Վալերի Գերգիեւ օս ծագումով ռուս դիրիժոր 1972 - Դուեյն Ջոնսոն Dwayne Johnson ամերիկացի դերասան 1975 - Դեւիդ Բեքհեմ, անգլիացի հանրաճանաչ նախկին ֆուտբոլիստ 1990 - Փոլ Ջորջ Paul George ամերիկացի բասկետբոլիստ Մահեր 1219 - Լեւոն Բ, Կիլիկիայի հայկական թագավորության թագավոր (* 1150) 1519 - Լեոնարդո դա Վինչի Leonardo da Vinci ճարտարապետ, նկարիչ, քանդակագործ (* 1452) 1685 - Ադրիան վան Օստադե, հոլանդացի գեղանկարիչ եւ գրաֆիկ (* 1610) 1857 - Ալֆրեդ դը Մյուսսե Alfred de Musset ֆրանսիացի գրող, դրամատուրգ (* 1810) 1864 - Ջակոմո Մեյերբեր Giacomo Meyerbeer գերմանացի կոմպոզիտոր (* 1791) 1900 - Հովհաննես Այվազովսկի, նկարիչ 1965 - Հրաչյա Քոչար, հայ գրող (* 1910) 1989 - Վենիամին Կավերին Вениамин Александрович Каверин ռուս գրող (* 1902) 2003 - Արտաշես Աբրահամյան, հայ բնանկարիչ, Հայաստանի վաստակավոր նկարիչ (1980) 2011 - Ուսամա բեն Լադեն, Ալ-Քաիդա ահաբեկչական կազմակերպության հիմնադիրներից (* 1957) Տոներ Իրան՝ Ուսուցչի օր Լեհաստան՝ Դրոշի օր Համերաշխության օր Ծանոթագրություններ


1) Հայաստանի ու Վրաստանի կառավարությունների միջեւ փոխընմբռնման շատ բարձր մակարդակ է, ինչը նպաստում է եւ նպաստելու է առկա նոր ծրագրերի իրագործմանը, խնդրահարույց հարցերի լուծմանը։


Կատեգորիա:2012 (արւմտ.) (← հղումներ _ խմբագրել)


Թոմ դե Վաալ. «Ռազմական նոր գործողությունները հեշտությամբ կարող են վերաճել մեծ հակամարտության» Ղարաբաղյան խնդիր Թոմ դե Վաալ. «Ռազմական նոր գործողությունները հեշտությամբ կարող են վերաճել մեծ հակամարտության» մայիսի 12, 2016 «Լեռնային Ղարաբաղի շուրջ անվտանգության վակուումային գոտի է բացվել եւ այդ վակուումը կարող է լցվել միայն լուրջ, խաղաղ բանակցություններով, կամ նոր պատերազմով», - Politico հանդեսում գրել է կովկասյան հարցերով բրիտանացի հայտնի փորձագետ Թոմ դը Վալը: Թոմ դե Վաալը նշում է, որ ապրիլի սկզբի չորսօրյա բռնությունները բորբոքել է Լեռնային Ղարաբաղի հին հակամարտությունը: «Առանց չափազանցության կարելի է ասել, որ Հայաստանը եւ Ադրբեջանը 2-3 քայլ են հեռու բոսնիական սցենարի հակամարտության կրկնությունից, ինչը կարող է ավերիչ լինել ամբողջ տարածաշրջանի համար», - գրել է փորձագետը: Համառոտ շարադրելով ղարաբաղյան հակամարտության պատմությունը, վերջին շրաջանի ռազմատենչ հայտարարությունները, սպառազինությունների մրցավացքը՝ Թոմ դը Վաալը գրում է, որ ապրիլի 2-ին հրադադարն ի վերջո խախտվեց ու հավանական վարկածով՝ Ադրբեջանը փորձեց ստուգել հայկական կողմի պաշտպանությունը, ինչպես նաեւ ստիպել նրանց բանակցությունների գնալ թուլացած դիրքորոշմամբ: «Ադրբեջանը վերականգնեց կորցրած տարածքների որոշ փշրանքներ ու ընկած հպարտությունը: Բայց մարդկային կորուստների գինն էր մեծ: Պաշտոնական տվյալներով՝ մի քանի տասնյակ մարդ է զոհվել, սակայն փորձագետների կարծիքով զոհերի թիվը մոտավորապես 200-ն է, ներառյալ քաղաքացիական անձինք», - գրում է նա, ընդգծելով, որ չորսօրյա պատերազմը բորբոքեց փոխադարձ ատելությունն ու սրեց անվստահությունը: «Ադրբեջանցիները 20 տարի առաջ կրած պարտության պատճառով մինչեւ հիմա նվաստացած էին զգում: Հիմա ամբողջ երկրով մեկ հայրենասիրական էյֆորիայի վերելք է սկսվել, ինչը հարմար միջոց է բնակչության ուշադրությունը շեղելու սոցիալ-տնտեսական ճգնաժամից, որի ընթացքում ազգային արժույթը՝ մանաթը, արժեզրկվել է երկու անգամ», - գրում է նա՝ տագնապալից համարելով, որ նման հարձակման փորձ կատարելու գայթակղությունը շատ մեծ է: «Ազգայնական էմոցիաների բռնկում նկատելի է նաեւ Հայաստանում: Հանկարծակի պատերազմից երկիրը ապրեց սփաթեցնող մի քանի օր: Երիտասարդ հայերը կամավոր մեկնեցին ճակատային գիծ»,- ներկայացնում է Թոմ դե Վաալը: «Հաշվի առնելով երկու կողմերում առկա սպառազինությունների ահռելի քանակը, ռազմական նոր գործողությունները հեշտությամբ կարող են վերաճել մեծ հակամարտության, որը կարող է շատ ավելի աղետալի լինել, քան 1991-94 թվականների պատերազմը», - զգուշացնում է փորձագետը՝ անդրադառնալով նաեւ հարեւան երկներին. - «Բաքուն եւ Երեւանը կարող են վկայակոչել համապատասխանաբար՝ Թուրքիայի եւ Ռուսաստանի հետ կնքած ռազմական օգնության պայմանագրերը: Նրանից ոչ մեկը չի ցանկանում ներգրավվել, բայց նրանք ուժեղ ճնշման տակ կլինեն տարածաշրջանում իրենց պարտավորությունները կատարելու պահանջով»: Թոմ դե Վաալը նշում է, որ մյուս հարեւանները եւս մտահոգված են, մասնավորապես Վրաստանը, որտեղ հայերն ու ադրբեջանցիները երկրի ամենախոշոր ազգային համայնքներն են: Հնարավոր է թիրախ դառնալ նաեւ երկրի տարածքով անցնող Բաքու-Թբիլիսի-Ջեյհան նավթատարը: Դիտարկելով տարածված կարծիքը, թե Ռուսաստանը կարող է փակել անվտանգության ստեղծված վակումը եւ կառավարել հակամարտությունը, Թոմ դե Վաալը նշում է, որ կրակը դադարեցնելու՝ ապրիլի 5-ի բանավոր պայմանավորվածությունից հետո Ռուսաստանը քիչ բան է արել: «Խնդիրն այն է, որ Ռուսաստանը միջնորդական դերակատարություն է ցուցաբերում միաժամանակ ապակայունացնում հակամարտությունը: Ռուսաստանը երկու կողմին զենք է վաճառում»,- նշում նա, հավելելով, որ ըստ գնահատականների՝ Ադրբեջանը իր սպառազինությունների 85 տոկոսը ստանում է Ռուսաստանից, որը ռազմական ոլորտում Հայաստանի դաշնակիցն է: Ըստ փորձագետի՝ հավասարակշռության խաղը նշանակում է, որ Ռուսաստանը չի կարող Ղարաբաղում օրակարգ ձեւավորել: «Թե՛ Բաքուն, թե՛ Երեւանը հոռետես են Ռուսաստանի մտադրությունների հանդեպ, հատկապես Հայաստանում հակառուսական նոր տրամադրությունները զգալի են: Քանի որ Ռուսաստանը տեղում ռազմական ներկայություն եւ խաղաղ գործընթացում մենաշնորհ չունի, երկու երկրները կարող են արգելափակել տարածաշրջանում ազդեցությունը վերականգնելու համար խաղաղապահ զորքեր տեղադրելու՝ Ռուսաստանի պլանները», - նշում է նա: Ըստ Թոմ դե Վաալի՝ սխալ է տարածված այն կարծիքը, որ եթե վիճակը շատ վատանա Ռուսաստանը ի վիճակի կլինի շտկել այն: - «Դա մարտահրավեր կլինի ԱՄՆ-ին եւ Ֆրանսիային, որոնք բավարար քայլեր չեն կատարում ապահովելու հավասարակշռությունը»,- նշում է նա: Փորձագետը զգուշացնում է՝ եթե հիմա բանակցություններում առաջընթաց ձեռք չբերվի, մարտական գործողությունները հնարավոր է վերսկսվեն հունիսի վերջին, երբ Բաքվում ավարտվեն «Ֆորմուլա 1» դասի երկար սպասված միջազգային մրցումները. - «Կարելի է միայն հուսալ, որ Կովկասում ավելի ակտիվ հակամարտության հեռանկարները եւ տարածաշրջանի համար դրանց վտանգավոր հետեւանքները կստիպեն կենտրոնանալու այդ հակամարտության կարգավորման վրա, ինչը շատ երկար անտեսվել է»:


text: Խաչատուր Ավետիքի Աբովյան (), հայ ականավոր գրող, մանկավարժ, լուսավորական, արեւելահայ աշխարհաբար գրականության հիմնադիրը։ Աբովյանի ստեղծագործությամբ սկիզբ է առնում հայ գրականության զարգացման նոր փուլ, որ նախորդից տարբերվում էր թեմատիկայով, լեզվով, հերոսի ընտրությամբ եւ այլն։ Կենսագրություն Վաղ տարիներ Խաչատուր Ավետիքի Աբովյանը ծնվել է Երեւանի մոտ գտնվող Քանաքեռ գյուղում 1809 թվականին։ Զավակն է եղել նահապետական նշանավոր մի ընտանիքի։ Նրա պապի՝ Աբովի հռչակը երկար է ապրել համագյուղացիների մեջ, իսկ նրա առատաձեռնության մասին հպարտությամբ է խոսել ինքը՝ Խաչատուր Աբովյանը։ Գրողի օրոք, սակայն, Աբովենց տան նախկին հարստության հետքն անգամ մնացած չի եղել։ Նախնիները հարկադրաբար գաղթել են ներկայիս Արցախի Հանրապետության Շահումյանի շրջանի քարվաճառյան հատվածից՝ Խութից։ Աբովյանը մինչեւ տասը տարեկանն ապրել է գյուղում, որից հետո ծնողները նրան 1819 թվականին տանում են էջմիածին եւ հանձնում իրենց ընտանիքի բարեկամ Եփրեմ Ա Ձորագեղցուն։ 1819-1822 թվականներին հաճախել է Էջմիածնի վանական դպրոցը։ Էջմիածնում Անտոն եպիսկոպոսի մոտ սովորելուց հետո գնում է Թիֆլիս՝ ուսումը շարունակելու հայտնի հայկաբան Պողոս վարդապետի մոտ։ 1824 թվին մտնում է Ներսիսյան դպրոց, որտեղ ուսանել է հայկաբանություն, ճարտասանություն, ռուսերեն, պարսկերեն։ Ստեփանոս Նազարյանի եւ մի քանի ուրիշների հետ եղել է այդ նորաբաց դպրոցի առաջին շրջանավարտներից մեկը։ 1826 թվականի հուլիսին բռնկված ռուս-պարսկական պատերազմն Աբովյանին խանգարել է իրագործել Եվրոպայում կամ Ռուսաստանում ուսումը շարունակելու իղձը։ Երեք տարի Ներսիսյան դպրոցում հայտնի բանաստեղծ Հարություն Ալամդարյանի (դպրոցի տեսուչը) շնչի տակ սովորելուց հետո՝ 1826 թվականին, վերադառնում է հայրենիք։ Նույն թվականին նա անցնում է Էջմիածին։ Կես տարի (1827-1828 թվականների միջեւ) դասավանդել է Սանահինի վանական դպրոցում։ Արարատի նվաճում Խաչատուր Աբովյանը Էջմիածնում կարգվում է սարկավագ եւ թարգման՝ կարեւոր դեպքերում ռուս եւ եվրոպացի ճանապարհորդների համար, որոնք գալիս էին գիտական զանազան ուսումնասիրություններ անելու։ 1829 թ. Էջմիածին է գալիս Դորպատի (քաղաք Էստոնիայում) համալսարանի պրոֆեսոր Ֆրիդրիխ Պարրոտը՝ մի խումբ գիտնականներով Արարատի գագաթը բարձրանալու համար։ Պրոֆեսորի խնդրանքով կաթողիկոսն Աբովյանին՝ որպես տեղական հանգամանքներին ծանոթ անձնավորության, թույլ է տալիս մասնակցել այդ գիտական արշավախմբին։ Արշավախումբն ստացել է Նիկոլայ I կայսեր հավանությունը, ով նաեւ զինվորական ուղեկցող էր տրամադրել։ Անցնելով Արաքսը՝ նրանք գնացին Ակոռի, որ տեղակայված է Արարատի հյուսիսային լանջին՝ ծովի մակարդակից 1200 մ բարձրության վրա։ Արշավախումբը, հետեւելով Հարություն Ալամդարյանի խորհրդին, ճամբար է հիմնում Սուրբ Հակոբ վանքի մոտ (ծովի մակարդակից 2400մ բարձրության վրա)։ Հյուսիսային լանջով Արարատի գագաթը մագլցելու նրանց առաջին փորձը ձախողվեց տաք հագուստի բացակայության պատճառով։ 6 օր անց, հետեւելով Ակոռիի գյուղապետ Ստեփան Խոջիյանցի խորհրդին, արշավախումբը վերելքն սկսեց հյուսիսարեւմտյան լանջով։ Հասնելով 4885 մ բարձրության` նրանք ստիպված էին վերադառնալ, քանզի մինչեւ մայրամուտը չէին հասցնի գագաթ բարձրանալ։ Արշավախումբն Արարատի գագաթը բարձրացավ երրորդ փորձից 1829 թ. սեպտեմբերի 27 (հոկտեմբերի 9)-ին՝ 15: Աբովյանը սառույցի վրա փոս արեց ու տեղադրեց փայտե խաչ՝ ուղղված դեպի հյուսիս։ Նա նաեւ սառույցի կտոր դրեց շշի մեջ ու իջեցրեց որպես սուրբ ջուր։ Հետագայում Արարատի գագաթը բարձրանալը հայտարարվել է «սրբապղծություն», եւ Աբովյանը հալածվել է հոգեւորականների կողմից։ Նույն տարվա նոյեմբերի 8-ին Աբովյանն ու Պարրոտը բարձրացան Փոքր Արարատի՝ Սիսի գագաթը։ Տարիներ անց՝ 1845 թվականին, Աբովյանը գերմանացի բնագետ Օտտո Վիլհելմ Հերման ֆոն Աբիխի հետ կրկին բարձրացավ Արարատի գագաթը։ Երրորդ եւ վերջին անգամ Աբովյանն Արարատի գագաթը բարձրացավ 1846 թվականին անգլիացի Հենրի Դանբի Սեյմուրի հետ։ Ուսումը Դորպատում Պարրոտի աջակցությամբ Աբովյանը 1830-1835 թվականներին պետական թոշակով ուսանել է Դորպատի համալսարանում, հատուկ ծրագրով նախապատրաստվել ուսուցչական գործունեության։ Ուսումնասիրել է բնական եւ հասարակական գիտություններ, լեզուներ (գերմաներեն, ֆրանսերեն, անգլերեն, լատիներեն), եվրոպական գրականություն ու փիլիսոփայություն (Գյոթե, Շիլլեր, Հերդեր, Կանտ, Ռուսո եւ ուրիշներ), երաժշտություն, արհեստներ։ Սերտ կապեր է հաստատել եվրոպացի եւ ռուս մտավորականների հետ։ Ապրել է հոգեւոր վերածնունդ։ 1836-1848 թվականներ 1836 թ. վերադարձել է հայրենիք, նպատակադրվել լուսավորական գործունեություն ծավալել, սակայն հոգեւորականությունն անվստահությամբ է վերաբերվել «այլադավանների» միջավայրում կրթված Աբովյանին։ Չհամակերպվելով ներազգային խնդիրներում էջմիածնի դիրքորոշմանը՝ Աբովյանը հրաժարվել է հոգեւոր կոչումից։ 1837-1843 թթ. Թիֆլիսի գավառական դպրոցի տեսուչ էր։ Ժողովրդական դպրոցների ուսուցիչներ պատրաստելու նպատակով հիմնադրել է նաեւ մասնավոր դպրոց։ Ցարական պաշտոնեությունը, հայ հետադեմ մտավորականների գործակցությամբ, անվերջ խոչընդոտներ է հարուցել Աբովյանի լուսավորական գործունեության ճանապարհին։ Այդ ծանր պայմաններում Աբովյանը կարողացել է ստեղծել իր ամենանշանակալից երկերը՝ «Նախաշավիղ կրթության» (2 մաս, 1837-1840, հրտ. 1862), «Պարապ վախտի խաղալիք» (1838-1841, հրտ. 1864), «Հազարփեշեն» (1840), «Վերք Հայաստանի» (1841, հրտ. 1858) եւ այլն։ 1843–1848 թվականներին աշխատել է Երեւանի գավառական դպրոցներում։ Նա ստեղծագործել է երեք լեզվով՝ հայերեն, ռուսերեն եւ գերմաներեն։ Գրել է չափածո («Զգացմունք ցավալի սրտիս», «Գարուն», «Սեր առ հայրենիս») եւ արձակ («Պարապ վախտի խաղալիք», «Թուրքի աղջիկը», «Առաջին սեր») գործեր, հեղինակ է նաեւ ուսումնասիրությունների, դպրոցական ձեռնարկների («Նախաշավիղ կրթության»)։ 1841 թվականին Աբովյանի «Վերք Հայաստանի, ողբ հայրենասերի» պատմավեպով սկզբնավորվել է հայ նոր գրականությունը։ Մահվան առեղծված 1828-1829 թթ. ռուս-թուրքական պատերազմի հետեւանքով սկսվեց հայերի զանգվածային արտագաղթ, եւ շուրջ 90 000 հայեր հարկադրված լքեցին իրենց հայրենիքը։ Ժամանակի ցարական չինովնիկության հակահայկական քաղաքականությունը չէր կարող ազատամիտ Աբովյանի վրա իր բացասական ազդեցությունը չունենալ։ Շատ կարեւոր է, թե պատմական այդ ժամանակաշրջանում ինչպես էին ձեւավորվում Աբովյանի հասարակական-քաղաքական հայացքները։ Ռուսաստանի նկատմամբ խանդավառ վերաբերմունք ունեցող Աբովյանի մոտ («Օրհնվի էն սհաթը...») առաջացան գաղափարական շրջադարձի բոլոր նախադրյալները՝ ձախողվեցին դպրոց ստեղծելու իր ծրագրերը եւ, ընդհանրապես, չիրականացան սեփական պետականությունը վերականգնելու հայ ժողովրդի բոլոր ձգտումները։ Այս ամենի արդյունքը մեծ լուսավորականի առեղծվածային անհայտացումն էր, որի ստույգ մանրամասները առ այսօր թաղված են թանձր խավարի մեջ։ 1848թ. ապրիլի 2-ին, առավոտյան մի վաղ ժամի, Աբովյանը դուրս ելավ տնից ու այլեւս չվերադարձավ։ Ա. Բակունցի տեսակետով, Աբովյանը գնացել է 1848 թ. Եվրոպական հեղափոխություններին մասնակցելու։ Ակադեմիկոս Աշոտ Հովհաննիսյանը կարծում էր, որ նա ինքնասպանություն է գործել։ Պատմական գիտությունների թեկնածու Վ. Ավետյանը համոզում է, որ Աբովյանը սպանվել է իր պարտապան թուրքերի ձեռքով։ Այս բազմաթիվ տարբերակներից մեկն էլ Աբովյանի Սիբիր աքսորվելու վարկածն է, որը պնդում էր պատմաբան Վ. Ղազարյանը։ Առկա է նաեւ մի փաստաթուղթ լուսավորականի աքսորված լինելու վերաբերյալ՝ հիշեցնելով, որ նման վկայություն կա նաեւ մեծ բանաստեղծ Ավ. Իսահակյանի մոտ։ 1927 թ. Վիեննայի «Հանդես ամսօրյա»-ում տպված «Խաչատուր Աբովյանի գերեզմանը Ախոտսկում» հոդվածում Ռուբեն վարդապետ Մանասյանը պատմում է, որ կովկասահայ Սարգիս Գրձիլյանը, որը հայ համայնքներում ճանաչված եւ երեւելի անձ էր, Խ. Աբովյանի գերեզմանի մասին վկայել է հետեւյալը. իբր Ծերուն անունով մի մարդ, որը աքսորված է եղել Սախալին եւ տիրապետել է լուսանկարչական արվեստին, իրեն է նվիրել մի շարք լուսանկարներ, որոնց մեջ եղել է նաեւ Աբովյանի գերեզմանի լուսանկարը։ Այդ մասին նրան հայտնել է մի ռուս՝ ասելով. «Դու հա՞յ ես, ահա այստեղ է թաղված հայ Խաչատուր Աբովյանը, որը աքսորված էր այստեղ»։ Խ. Աբովյանի Սիբիր աքսորվելու հավանականության մասին մի այլ փաստարկ է բերում Սբ. Էջմիածնի ճեմարանի վաստակավոր ուսուցիչ Ստեփան Կանայանցը։ Նա պատմում է, որ Գերմանիայում, իր ուսումնառության տարիներին, Աստրախանի իր ընկերոջից 1883 թ. ստացել է մի նամակ, որը հայտնում էր, որ ռուս նշանավոր գրող եւ հրապարակախոս Ն. Չերնիշեւսկին Աստրախանում պատմել է հայերին, թե ինքը Սիբիրում աքսորված ժամանակ տեսել է Խաչատուր Աբովյանին։ Գրաքննադատական հայացքներ Աբովյանի գրական հայացքներում առանձնահատուկ ընդգծում ունի ազգային գոյության տեսանկյունից ճակատագրական մի հարց, թե արդյոք հայերը գեղարվեստասեր են։ Եվրոպացիները զարմանում են, քանի որ ունենալով հարյուրամյակների պատմություն, մշակույթ՝ չունենք «Օրինավոր բանաստեղծություն»։ Իսկ Աբովյանը պատասխանում է, որ հայերի պատմությունը, մշակույթը, ավանդույթները, առօրյան առանձին պատմություններ են, որոնք կարող են բանաստեղծությանը վերին թռիչք տալ։ Աբովյանի ապրած դարաշրջանը հատկանշվում է պարսկական եւ թուրքական բռնապետական լծի դեմ հայ ժողովրդի մղած ազատագրական պայքարով, Ռուսաստանի հովանավորության տակ անցնելու հույսերի իրականացմամբ եւ լուսավորական շարժմամբ, որի նպատակն էր փրկել հայրենիքը հոգեւոր ստրկությունից եւ մտավոր խավարից։ Աբովյանը դարձել է այդ շարժման գաղափարական առաջնորդ։ Աբովյանը հայ եւ ռուս ժողովուրդների եղբայրական բարեկամության, հայերի ռուսական կողմնորոշման ջատագովն էր։ Գնահատելով ժողովրդական բանահյուսության դերը գրականության զարգացման գործում՝ Աբովյանը հավաքել ու մշակել է առակներ, առածներ, ավանդություններ, երգեր եւ սկզբնավորել հայ բանագիտությունը։ Աբովյանը թարգմանել է Հոմերոսի, Գյոթեի, Ֆրիդրիխ Շիլլերի, Ն. Կարամզինի որոշ գործեր։ Աբովյանը ճիշտ է ըմբռնել լեզվի, որպես ազգապահպանման կարեւոր գործոնի, հասարակական դերն ու նշանակությունը։ Նա ծանոթ էր նույն շրջանում ձեւավորվող պատմահամեմատական լեզվաբանությանը, որի դիրքերից էլ քննել է լեզվի ծագման, զարգացման ու փոփոխության հարցերը, ծավալել աշխարհաբարը ժամանակի պահանջներին համապատասխան մշակելու մեծ աշխատանք։ Աբովյանն զբաղվել է նաեւ քերականության հարցերով. «Նախաշավիղ»–ի երկրորդ մասում շարադրել է աշխարհաբարի քերականությունը, բաղդատել գրաբարի եւ աշխարհաբարի լեզվաքերականական իրողությունները, մատնանշել նրանց տարբերությունները։ Աբովյանը Տապպեի «Ռուս-գերմանական քերականության» օրինակով կազմել է «Նոր տեսական եւ գործնական քերականութիւն ռուսաց վասն հայոց» (1838-1839) ձեռնարկը։ Ստեղծել է ոուս-հայերեն առաջին զուգադրական քերականությունը։ Աբովյանի ստեղծագործությունն արժեքավոր ներդրում է հայ նոր պատմագրության մեջ («Մեկ երկու խոսք Էլ հայոց վրա», «Ուղեւորություն դեպի Անիի ավերակները»)։ Աբովյանը քննադատել է ժամանակի եվրոպական պատմագրությունը, այն որակել աշխարհակալ տերությունների պատմություն, որից վտարված են փոքր ժողովուրդներն ու աշխատավոր խավերը։ Նա կարծում էր, որ պատմական անցյալը պետք է դառնա ազատագրական պայքարի, արդիական հարցեր լուծելու ազդակ։ Աբովյանը ձաղկել է իր ժամանակի հոգեւորականության ներկայացուցիչներին, թեեւ չի հանգել կրոնի եւ նրա սպասավորների ժխտման։ Նրա ըմբռնմամբ աշխարհն արարչագործության ծնունդ է, բնությունը՝ աստվածայինի դրսեւորում, զարգացումն ու փոփոխությունները՝ ամենատեսի կամքի արտահայտությունը։ Աբովյանն ուսումնասիրել է հայերի ընտանեկան սովորույթներն ու կենցաղը («Գյուղական տների կառուցվածքը» (1835), «Ակնարկ Թիֆլիսում ապրող հայերի կյանքի ու հատկապես նրանց հարսանեկան սովորությունների մասին» (1840)) եւ սկզբնավորել հայ ազգագրությունը։ «Քրդեր» եւ «Եզդիներ» (1846) ակնարկներով հիմք է դրել քրդագիտությանը Հայաստանում։ Գրական ժառանգություն Աբովյանը թողել է գրական հարուստ ժառանգություն, թեեւ իր կենդանության օրոք նա տպագրել է միայն «Նախաշավիղ կրթության» դասագիրքը, իսկ նրա ձեռագրերը երկար ժամանակ անհայտ են մնացել լայն ընթերցարանի համար։ 1858 թ. լույս է տեսնում նրա «Վերք Հայաստանի» պատմավեպը, իսկ խորհրդային տարիներին Գիտությունների Ազգային Ակադեմիան 1948-1961 թթ. կազմեց Աբովյանի երկերի՝ 10 հատորից բաղկացած ժողովածուն։ Աբովյանի «Վերք Հայաստանի» (տարբեր բեմավորումներով՝ «Ասլան բալասի», «Աղասի» եւ այլն), «Ֆեոդորա կամ Որդիական սեր», «Խաղարկություն մանկանց» եւ այլ գործեր բեմադրվել են, իսկ նրա հեքիաթների մոտիվներով նկարահանվել է «Որսորդները» հայկական մուլտֆիլմը (1977 թվական)։ Աբովյանի առաջին բանաստեղծությունները, որոնք գրված են գրաբարով, արտացոլել են նրա ռոմանտիկ աշխարհընկալումը («Կարօտութիւն նախնի վայելչութեանց հայրենեաց իմոց» (1824), «Սրբաճեմ ոտից տեառն գթութեանց» (1824) եւ այլն)։ Պարսկական բռնակալության մղձավանջն ապրած բանաստեղծը երազել է հայրենիքի անցած փառքը եւ կորցրած պետականությունը վերականգնելու մասին։ 20-ական թթ. վերջերին Աբովյանը գրել է սիրո եւ կարոտի տաղեր, որոնք ուշ միջնադարի հայ տաղերգուների (Պաղտասար Դպիր, Պետրոս Ղափանցի, Սիմեոն Երեւանցի, Ահարոն Վարդապետ) եւ ժողովրդական գուսանների ստեղծագործական փորձի յուրատեսակ համադրություն էին։ Դորպատյան տարիներին մտորել է գեղարվեստական գրականությունը համապատասխանեցնել նոր ժամանակի պահանջներին, ժողովրդին հասկանալի աշխարհաբարը դարձնել գրականության լեզու։ «Սուգ հարազատ եւ ծնողասեր որդվո» (1835), «Տաղ հրաժարական» (1836) եւ այլ բանաստեղծություններ այդ ձգտումն իրականացնելու առաջին փորձերն էին։ Աբովյանը հայ քնարերգությունը լիցքավորել է հասարակական-քաղաքական բարձր գաղափարներով, խոհականությամբ եւ դրամատիզմով։ Նրան տանջել են անհատի եւ հայրենիքի ճակատագրերը, երազանքի ու աններդաշնակ իրականության հակադրությունները («Զգացմունք ցաւալից սրտիս...», «Զի՞նչ այս դառն հարուած...», «Երեկոյ», «Առ էմ. Կ.», «Գարուն», «Սէր առ հայրենիս», 1831-1835 թթ.)։ Ետդորպատյան տարիների ստեղծագործությունները սերտորեն առնչվում են Աբովյանի լուսավորական նպատակներին։ Առակների միջոցով նա ջանացել է բարոյապես ազնվացնել մարդկանց («Պարապ վախտի խաղալիք»)։ «Հազարփեշեն» պոեմում ծաղրել է ցարական պաշտոնեությանը, ձգտել ժողովուրդների փոխադարձ ճանաչման։ Հետագա ստեղծագործություններում Աբովյանը երագել է բանական հասարակության մասին, որը նրա համոզմամբ պետք է ազատ լինի կրոնական կաշկանդումներից, մարդիկ պետք է թեթեւացնեն միմյանց հոգսն ու ցավը, ճանաչեն միայն սիրո, եղբայրության ու բարեկամության կրոնը («Թուրքի աղջիկը»)։ «Վերք Հայաստանի» պատմավեպ Աբովյանի «Վերք Հայաստանի» վեպը հայ նոր գրականության պատմության շրջադարձային կետը դարձավ։ Վեպում նկարագրված դեպքերն ու դեմքերը պատմական են։ Աբովյանը հայրենիքի վերածնության հույսը կապել է ազգային համախմբման, պայքարի, կրթության եւ լուսավորության տարածման հետ։ Վեպը նորություն էր լեզվով, ոճով, կերպարներով ու արծարծած գաղափարներով։ Կենդանի հերոսների եւ լիրիկական խորհրդածությունների միջոցով հեղինակը ցույց է տվել «թե մենք ո՞վ ենք, մեր հավատն ի՞նչ ա, ինչի՞ համար ենք եկել աշխար, երկրում ի՞նչ պետք է անենք...», մատնանշել նոր գրականության գլխավոր թեմաները՝ սերը, բարեկամությունը, հայրենասիրությունը։ «Վերքը» հայ առաջին վեպն է, հայկական ռոմանտիզմի իրական սկիզբը։ Վեպում պատկերված են հայ ժողովրդի վիճակը Պարսկաստանի եւ Թուրքիայի տիրապետության տակ, հայության ազատագրական կռիվները եւ Արեւելյան Հայաստանի միացումը Ռուսաստանին։ Աբովյանն առաջինն է բացահայտել հայ նոր գրականության հերոսին՝ շինական հային։ Ցույց է տվել հայ ժողովրդի պատմական ճակատագրի ողբերգականությունը՝ ապաքինվելու միջոցը համարելով լուսավորությունը։ Աբովյանի հիմնական նպատակն էր ժողովրդին հասցնել ինքնաճանաչման, օգնել համազգային ուժերի համախմբմանը եւ Ռուսաստանի հովանավորության ներքո վերստեղծել հայկական պետականությունը։ Վեպի գլխավոր հերոսը՝ Աղասին, իդեալական կերպար է, ամենաժողովրդականը XIX դ. հայ իրականության մեջ։ «Վերքը» հարուստ է ժողովրդական կենդանի խոսքով, հայոց բնաշխարհի գունեղ պատկերներով։ Վեպի ‹‹Հառաջաբան››-ը մեր նոր գրականության զարգացման ծրագիրն է, ուր շարադրված են այն հիմնական սկզբունքները, որոնք հեղափոխիչ նշանակություն պիտի ունենային արդեն սկսված գրական վերածննդի համար։ Ազգային գրականության արտացոլման ոլորտը պիտի ընդգրկի ժողովուրդի պատմությունն ու ներկան, նրա կյանքը ամբողջության մեջ, նրա հոգսերն ու ներկան։ Երրորդ սկզբունքային խնդիրը կապված էր հերոսի ընտրության հետ։ Այդ ժամանակ տիրապետող գրական ուղղությունը՝ կլասիցիզմը, ոչ միայն գրականության դռներն էր փակում աշխարհաբարի առջեւ, այլեւ սահմանափակում էր հերոսի ընտրության հնարավորությունը։ Պարապ վախտի խաղալիք Պարապ վախտի խաղալիք, առակների ու զրույցների հավաքածու է, որ գրվել է 1838-1841 թթ., տպագրվել է 1864 թ.: Ժողովածուի առաջաբանում Աբովյանը, բարձր գնահատելով գրաբարը, առաջ է քաշել աշխարհաբարով ստեղծագործելու անհրաժեշտության հարցը։ Ժողովածուն ընդգրկում է տարբեր առակներ, որոնց միջոցով հեղինակը բարոյական խրատներ է տալիս ընթերցողին («Էս գրքի ճամփի խրատը», «Հացակեր փոշը», «Լոռըցիք», «Երկաթակեր մուկը», «Ծառերն ու կացինը» եւ այլն)։ Աբովյանի մանկավարժական հայացքներ Աբովյանի մանկավարժական ըմբռնումները ձեւավորվել են նախորդ դարերի մեծ մտածողների ու լուսավորականների (Ռուսո, Պեստալոցցի, Ֆրանկե) հայացքների հետնությամբ։ Ըստ Աբովյանի՝ ուսուցումը պետք է համապատասխանի մանկան հոգեկան կարողություններին եւ ժամանակի պահանջներին, տարվի ոչ թե սխոլաստիկ օրենքներով ու մեռած լեզվով, այլ՝ կենդանի խոսքով, զննական միջոցներով։ Աղջիկները պետք է կրթվեն տղաներին հավասար։ Աբովյանն սկզբում նպատակադրվել էր Հայաստանում ստեղծել գիտական միաբանություն՝ դպրոցով ու տպարանով, գավառներից հավաքել մանուկների, կրթել ու դաստիարակել նրանց եւ ապա ուսուցիչ-քահանայի պաշտոնով ուղարկել գյուղերն ու քաղաքները։ 1834 թ. Աբովյանը ծրագրել էր հիմնել երեք կարգի դպրոց՝ քահանայացուների, աղքատ ու որբ երեխաների եւ ունեւոր դասի ու վաճառականների գավակների համար։ Երկրորդ կարգի դպրոցի սաները, հանրակրթական առարկաներին զուգընթաց ուսանելով արհեստներ, գյուղատնտեսություն եւ վերադառնալով ծննդավայր, նպաստելու էին տեղի տնտեսական կյանքի զարգացմանը։ Բոլոր դպրոցների ընդունակ շրջանավարտներն ուղարկվելու էին Եվրոպայի եւ Ռուսաստանի բարձրագույն ուսումնական հաստատություններ։ 1836 թ. Աբովյանն առաջ է քաշել Հայաստանում մանկավարժական ինստիտուտ եւ ժողովրդական դպրոցներ բացելու հարցը։ Ավելի ուշ նա համոզվեց, որ անհրաժեշտ է հոգեւորականությանը մեկուսացնել երեխաների դաստիարակությունից։ Աբովյանի ծրագրած դպրոցներում հավասարապես պիտի ընդունվեին հարեւան ժողովուրդների երեխաները, որպեսզի լուսավորություն տարածեին իրենց ազգերի մեջ եւս։ Իր մանկավարժական գործունեությամբ, դասագրքերով («Նախաշավիղ կրթության», «Նոր տեսական եւ գործնական քերականութիւն ռուսաց վասն հայոց», «Ամերիկա լիս քցիլը»), հոդվածներով ու գրություններով Աբովյանն առաջ է քաշել համընդհանուր գրագիտության խնդիրը, որ իրագործվելու էր ժողովրդական դպրոցների միջոցով։ Նա առաջարկել է ուսուցումը կապել երեխաների առօրյա աշխատանքային գործունեության հետ, դպրոցներին կից ստեղծել արհեստանոցներ ու փորձադաշտեր, պարբերաբար կազմակերպել բնարշավներ։ Երեխաների գեղագիտական դաստիարակությունը, գեղեցիկ արվեստները, հատկապես երաժշտությունն ու նկարչությունը համարել է անհատի հոգեւոր վերափոխման կարեւորագույն միջոց՝ պարտադիր բոլորի համար։ Աբովյանի մանկավարժական գլխավոր երկը «Նախաշավիղ կրթության»–ն է՝ մեր իրականության մեջ հնչական եղանակով կազմված առաջին դասագիրքը, որում մարմնավորվել են մեծ մտածողի մանկավարժական հայացքներն ու սկզբունքները։ Աբովյանի հիմնական հոգսը հայրենիքի համար կրթված ու պիտանի քաղաքացիներ դաստիարակելն Էր։ Չհաշված առանձին հոդվածներ, «Նախաշավիղ կրթության»–ը գրողի կենդանության օրոք տպագրված միակ երկն է։ Սակայն ցարական պաշտոնեությունը եւ հայ հետադիմականները խափանել են գրքի գործածությունը։ Աբովյանագիտություն Հայ գրականության եւ հասարակական մտքի պատմության վրա Աբովյանի ստեղծագործությունը խոր հետք է թողել։ Նրա մատնանշած ուղիով են ընթացել Պերճ Պռոշյանը, Ղազարոս Աղայանը, Հովհաննես Թումանյանը, Ավետիք Իսահակյանը՝ զարգացնելով նրա գրականության ավանդները եւ նոր գրականության լեզուն։ Աբովյանի կյանքն ու ստեղծագործությունը ուսումնասիրել են Միքայել Նալբանդյանը, Հովհաննես Թումանյանը, Ե. Շահազիզը, Արսեն Տերտերյանը եւ ուրիշներ։ Հետագայում առանձին ուսումնասիրությունները վերաճել են հայ գրականագիտության ինքնուրույն ճյուղի՝ աբովյանագիտության։ Աբովյանի երկերը թարգմանվել են ռուսերեն, ուկրաիներեն, վրացերեն, էստոներեն, լատիշերեն, լիտվերեն։ Աբովյանի անվամբ են կոչվում շրջան, քաղաք, գյուղ, երկաթուղային կայարան Հայաստանում, Երեւանի հայկական մանկավարժական ինստիտուտը եւ այլ հաստատություններ, պուրակներ, փողոցներ եւ այլն։ Աբովյանի հուշարձանները կանգնեցված են Երեւանում, Քանաքեռում, որտեղ եւ գտնվում է Աբովյանի տուն-թանգարանը։ Երկերի մատենագիտություն Ֆէօդօրայ կամ որդեական սէրը, Տփղիս, 1841, 137 էջ։ Վէրք Հայաստանի, Տփղիս, 1858, 276 էջ։ Նախաշաւիղ կրթութեան ի պէտս նորավարժից, Տփղիս, 1862, 104 էջ։ Պարապ վախտի խաղալիք, Տփղիս, 1864, 138 էջ։ Երկերը, Մոսկուա, 1897, 536 էջ։ Վէրք Հայաստանի, Մոսկուա, 1897։ Վէրք Հայաստանի, Տփղիս, 1908, 304 էջ։ Ողբ հայրենասիրի, Կ. Պոլիս, 1931, 316 էջ։ Պարապ վախտի խաղալիք, Մոսկուա, 1932, 344 էջ։ Վերք Հայաստանի, Յերեւան, 1939, 218 էջ։ Ընտիր յերկեր, հատ. 1, Յերեւան, 1939, 344 էջ։ Նախաշավիղ կրթութեան ի պետս նորավարժից, Յերեւան, 1940, 172 էջ։ Դիվան Խաչատուր Աբովյանի, հատ. 1, Երեւան, 1940, 368 էջ։ Առակներ, Երեւան, 1941, 60 էջ։ Բանաստեղծություններ, Երեւան, 1941, 76 էջ։ Ընթերցարան, Երեւան, 1941, 124 էջ։ Մանկական բանաստեղծություններ։ Առակներ, Երեւան, 1941, 52 էջ։ Գրական-բանասիրական հետախուզումներ, գիրք 1, Երեւան, 1946, 448 էջ։ Երկերի լիակատար ժողովածու, հատ. 4. Արձակ էջեր, Դրամա, Թարգմանություններ, Երեւան, 1947, 386 էջ։ Գրական-բանասիրական հետախուզումներ, գիրք 2, Երեւան, 1948, 284 էջ։ Գրական-բանասիրական հետախուզումներ, գիրք 3, Երեւան, 1948, 336 էջ։ Դիվան Խաչատուր Աբովյանի, հատ. 2, Երեւան, 1948, 284 էջ։ Երկերի լիակատար ժողովածու, հատ. 1. Բանաստեղծություններ, Թարգմանություններ, Սեւագիր եւ անավարտ բանաստեղծություններ, Վարիանտներ, Երեւան, 1948, 416 էջ։ Երկերի լիակատար ժողովածու, հատ. 2. Աղասու խաղը, Պարապ վախտի խաղալիք, Այլ առակներ, Ագնես, Ազնվամտություն եւ շնորհակալություն, Ադելայիդայ ֆոն Վուլֆինգենան, Երեւան, 1948, 372 էջ։ Երկերի լիակատար ժողովածու, հատ. 3. Վերք Հայաստանի, Երեւան, 1948, 400 էջ։ Վերք Հայաստանի, Երեւան, 1948, 176 էջ։ Երկերի լիակատար ժողովածու, հատ. 5. Մանկավարժական երկեր, Երեւան, 1950, 512 էջ։ Վէրք Հայաստանի, Պէյրութ, 1954, 352 էջ։ Երկերի լիակատար ժողովածու, հատ. 6. Դորպատյան օրագրեր (1830–1835 թթ.), Երեւան, 1955, 340 էջ։ Պարապ վախտի խաղալիք։ Պարապ մարդու տանու միտք, Երեւան, 1955, 176 էջ։ Վերք Հայաստանի, Երեւան, 1955, 300 էջ։ Երկերի լիակատար ժողովածու, հատ. 7. Ուղեգրություններ, Թարգմանություններ, Երեւան, 1956, 524 էջ։ Վերք Հայաստանի (գրական կոմպոզիցիա), Երեւան, 1957, 92 էջ։ Երկերի լիակատար ժողովածու, հատ. 8. Հոդվածներ եւ ուսումնասիրություններ, Երեւան, 1958, 472 էջ։ Վերք Հայաստանի, Երեւան, 1958։ Երկերի լիակատար ժողովածու, հատ. 9. Նոր տեսական եւ գործնական քերականություն ռուսաց վասն հայոց, Երեւան, 1959, 352 էջ։ Վերք Հայաստանի, Երեւան, 1959, 224 էջ։ Երկերի լիակատար ժողովածու, հատ. 10. Հոդվածներ, Երեւան, 1961, 456 էջ։ Վերք Հայաստանի, Երեւան, 1975, 152 էջ։ Վերք Հայաստանի (գրական կոմպոզիցիա), Երեւան, 1978, 64 էջ։ Վերք Հայաստանի, Երեւան, 1981, 382 էջ։ Վերք Հայաստանի, Երեւան, 1984, 284 էջ։ Երկեր. Վերք Հայաստանի, Առաջին սերը, Թուրքի աղչիկը, Պարապ վախտի խաղալիք, Զվարճալի ու կարճ պատմությունք, Կարճառոտ պատմությունք, Բանաստեղծություններ, Հոդվածներ, Ուսումնասիրություններ, Մանկավարժական երկեր, Ուղեւորություն դեպի Անիի ավերակները, Երեւան, 1984, 720 էջ։ Վէրք Հայաստանի, Երեւան, 2004, 424 էջ։ Վերք Հայաստանի, Երեւան, 2009, 316 էջ։ Վէրք Հայաստանի, Պէյրութ, 2011, 464 էջ։ Ստեղծագործությունների ժողովածու, Երեւան, 2013, 248 էջ։ Վերք Հայաստանի, Երեւան, 2014, 284 էջ։ Վէրք Հայաստանի, Երեւան, 2014, 712 էջ։ Վերք Հայաստանի, Երեւան, 2016, 400 էջ։ Թարգմանություններ Կռիլով Իվան։ Առակներ։ Հատընտիր.- Երեւան։ Հայպետհրատ, 1944.- 125, 3 չհ. էջ։ Գեղարվեստական երկեր Աբովյանի մասին Եղիշե Չարենց, Դեպի լյառը Մասիս... Ակսել Բակունց, Խաչատուր Աբովյան (անավարտ վեպ) Գրականություն Ն. Տեր-Կարապետյան, Խաչատուր Աբովյան, Թիֆլիս, 1897: Թադեւոս Ավդալբեգյան, Խաչատուր Աբովյան, Վաղարշապատ, 1910: Ակսել Բակունց, Խաչատուր Աբովյանի «անհայտ բացակայումը», Երեւան, 1932: Ա. Հովհաննիսյան, Աբովյան, Երեւան, 1933: Հրայր Մուրադյան, Խաչատուր Աբովյան, Երեւան, Երեւանի մանկավարժական ինստիտուտի հրատարակություն, 1939, 96 էջ։ Ռուբեն Զարյան, Աբովյանի կյանքը (համառոտ ակնարկ), Ե., Հայպետհրատ, 1939, 100 էջ։ Ռուբեն Զարյան, Աբովյանի կյանքը (համառոտ ակնարկ), Ե., Հայպետհրատ, 1940, 128 էջ։ Հրայր Մուրադյան, Աբովյանը եւ Ռուսաստանը, Երեւան, Երեւանի մանկավարժական ինստիտուտի հրատարակություն, 1940: Ժամանակակիցները Խաչատուր Աբովյանի մասին, Ե., 1941: Արսեն Տերտերյան, Աբովյանի ստեղծագործությունը, Երեւան, Երեւանի համալսարանի հրատարակչություն, 1941, 389 էջ։ Հրայր Մուրադյան, Ժամանակակիցները Խաչատուր Աբովյանի մասին, Երեւան, Հապետհրատ, 1941, 128 էջ։ Ա. Ղանալանյան, Աբովյանը եւ ժողովրդական բանահյուսությունը, Երեւան, 1941: Երվանդ Շահազիզ, Խաչատուր Աբովյանի կենսագրությունը, Երեւան, 1945: Հրայր Մուրադյան, Հավերժության ուղեւորը (Խաչատուր Աբովյան, դրամա), Երեւան, 1947, 178 էջ։ Տ. Ղանալանյան, Խաչատուր Աբովյան, Երեւան, 1948: Վաչե Պարտիզունի, Խաչատուր Աբովյան, Երեւան, 1952: Մուշեղ Սանթրոսյան, Հայ մեծ լուսավորական-մանկավարժ Խ. Աբովյանը, Երեւան, 1953: Ռուբեն Զարյան, Աբովյանի կյանքը (համառոտ ակնարկ), Ե., Հայպետհրատ, 1954, 136 էջ։ Հրայր Մուրադյան, Խաչատուր Աբովյան, Երեւան, «Գիտելիք», 1955, 44 էջ։ Պիոն Հակոբյան, Խաչատուր Աբովյանի «Վերք Հայաստանի» վեպի ստեղծագործական պատմությունը, Երեւան, 1955: Ալեքսանդր Մարգարյան, Խ. Աբովյանը գրապայքարի հիմնադիր, Ե., Երեւանի համալս. հրատ., 1956, 124 էջ։ Ալեքսանդր Մարգարյան, Խ. Աբովյանի լեզվագիտական հայացքները, Ե., ՀՍՍՌ ԳԱ հրատ., 1956, 80 էջ։ Ա. Մարգարյան, Խաչատուր Աբովյանը եւ աշխարհաբարը, Երեւան, 1958: Հրայր Մուրադյան, Խաչատուր Աբովյան, Երեւան, Հայպետհրատ, 1963, 183 էջ։ Սահակ Բազյան, Աբովյանի գրական ժառանգությունը» մենագրություն, Ե., «Միտք», 1966, 674 էջ։ Սերգեյ Սարինյան, Հայկական ռոմանտիզմ, Երեւան, 1966, 556 էջ։ Պիոն Հակոբյան, Խաչատուր Աբովյան, կյանքը, գործը, ժամանակը (1809-1836), Երեւան, 1967: Նշան Մուրադյան, Աբովյանի պոետիկան, Ե., «Սովետական գրող», 1979, 396 էջ։ Կ. Ա. Սիմոնեան, Վարք Խաչատուր Աբովեանի, Ե., «Ազատ խոսք», 2002, 122 էջ։ Г. Абов, Хачатур Абовян, 1948: М. А. Сантросян, Хачатур Абовян - выдающийся армянский педагог, Москва, Учпедгиз, 1957, 160 с. F. Parrot, Reise zum Ararat, B., 1834: M. Wagner, Reise nach dem Ararat Hochland Armenien, Stutgart and Tebingem, 1848: F. Bodenstend, Tausend und ein Tag im Orient, B. 1-2, B., 1850: A. Haxthausen, Transcaucasia, B. 1, Lpr., 1856: H. Abich, Aus kaukasischen ländern, B. 1-2, Wjen, 1896: Ծանոթագրություններ Արտաքին հղումներ Խաչատուր Աբովյանը հայկական հանրագիտարանում Դորպատի համալսարանի ուսանողներ 19-րդ դարի արեւելահայ արձակագիրներ Անհետ կորած անձինք Անձինք նամականիշերի վրա Մահվան պատճառը վիճարկելի Հայ գրողներ Հայ հասարակական գործիչներ Գրողներ այբբենական կարգով 19-րդ դարի հայ գրողներ Հայ ուսուցիչներ Հայ տղամարդ գրողներ Անձինք, որոնց մահվան ամսաթիվը որոշված չէ Տարտուի համալսարանի շրջանավարտներ Հայ գիտնականներ Հայ մանկագիրներ Հայ թարգմանիչներ Հայ մանկավարժներ


150 գր. ապխտած երշիկ,


Ապագաղութացում-Armexit-ի գործընթացն սկսելու համար նախ անհրաժեշտ է ստեղծել հայկական սուբյեկտային գործոն, ինչը հնարավոր է, եթե հեռացվի գաղութային վարչակազմը եւ նրա փոխարեն ստեղծվի ազգային կառավարություն (պետական կառավարման ազգային համակարգ):


Ստանովցի - Վիքիպեդիա՝ ազատ հանրագիտարան Ստանովցի ուկր.՝ Станівці Կոորդինատներ: 48°4′22′′ հս. լ. 26°3′54′′ ավ. ե. / 48.07278° հս.. լ. 26.06500° ավ. ե. / 48.07278; 26.06500 2 798[2] մարդ (2001) 7321086001 Ստանովցի (ուկր.՝ Станівці), գյուղ Ուկրաինայի Չեռնովցիի մարզի Գլիբոկայայի շրջանում։ 2001 թվականի տվյալներով Ստանովցի գյուղում բնակվում էր 2 798 մարդ։ Ստացված է «https://hy.wikipedia.org/w/index.php?title=Ստանովցի&oldid=4986723» էջից Այս էջը վերջին անգամ փոփոխվել է 16 Փետրվարի 2017 թվականի ժամը 19:31-ին:


Ավելի քան 1,7 միլիոն դրամ ԱԺ աշխատակիցների հագուստի համար. Արեգնազ Մանուկյան — ԱԶԴԱԿ Опубликовано: 19.03.2022 Рубрика: ՄԵԿՆԱԲԱՆՈՒԹՅՈՒՆАвтор: admin Ավելի քան 1,7 միլիոն դրամ է հատկացվել ԱԺ աշխատակիցների հագուստի համար։ Այս մասին գրառում է արել ԱԺ «Հայաստան դաշինք» խմբակցության պատգամավոր Արեգնազ Մանուկյանը։ 2022թ. հունվարի 17-ին մեկնարկած ՀՀ ԱԺ ութերորդ գումարման երրորդ նստաշրջանի նիստերին խորհրդարանի որոշ կին աշխատակիցներ սկսել են ներկայանալ միանման հատուկ համազգեստով։ Դեռեւս ՀՀ ԱԺ նախագահի պարտականությունները ժամանակավորապես կատարող Հակոբ Արշակյանին հարցում էի ուղարկել՝ հետաքրքվելով. 1. Ո՞ւմ որոշմամբ են ԱԺ-ի աշխատակիցները սկսել կրել հատուկ համազգեստ։ 2. Կոնկրետ ովքե՞ր են կրում այդ համազգեստը։ 3. Ո՞ր ընկերության հետ է կնքվել այդ համազգեստները պատրաստելու պայմանագիրը։ Ո՞ւմ է պատկանում այդ ընկերությունը։ Ե՞րբ է կնքվել վերոնշյալ պայմանագիրը, ի՞նչ ժամանակաշրջանով, ի՞նչ ծառայություններ պետք է մատուցի այդ ընկերությունը։ Որքա՞ն գումար է կազմել այդ ծառայության մատուցումը եւ ի՞նչ միջոցներից է դա հատկացվել։ 4. Նախատեսվո՞ւմ է ընդլայնել համազգեստ կրողների ցանկը։ Եթե այո, ապա ո՞ր աշխատակիցները եւ ո՞ր ժամանակատվածից սկսած պետք է կրեն այդ համազգեստը։ Ի պատասխան՝ ՀՀ ԱԺ աշխատակազմի ղեկավար Վահան Նարիբեկյանը հայտնել է, որ խորհրդարանի նիստերը սպասարկող աշխատակիցները հատուկ համազգեստ կրում են իր հանձնարարությամբ։ «Ծառայության մատուցման պայմանագիրը կնքվել է 2021 թ. դեկտեմբերի 15-ին «ՆԻԿՈԼՅԱՆ» ՍՊ ընկերության հետ։ Վերոնշյալ ընկերությանը Ազգային ժողովի նիստերը սպասարկող աշխատակիցների համար պատվիրվել է բաճկոն, տաբատ, վերնաշապիկ եւ կիսաշրջազգեստ։ Ընդհանուր գումարը կազմել է 1,716,000 ՀՀ դրամ, որը հատկացվել է ՀՀ ԱԺ-ի բյուջեի միջոցների հաշվին։ Այս պահին հատուկ համազգեստ կրողների ցանկն ընդլայնելու որոշում չկա»,-ասված է նրա պատասխանում։ Թե ո՞ւմ է պատկանում այդ ընկերությունը, ԱԺ աշխատակազմի ղեկավարը չի նշել։ Իմ տեղեկություններով՝ «ՆԻԿՈԼՅԱՆ» ՍՊԸ-ն Արամ Նիկոլյանինն է, ով Հանրային հեռուստաընկերության գլխավոր ոճաբանն է, նաեւ «Մանկական Եվրատեսիլ 2021» երգի միջազգային մրցույթի հայաստանյան պատվիրակ Մալենայի հագուստի դիզայներն էր։ Բացի այս, տեղեկություններ ունեմ, որ պայմանագիր էր կնքվել նաեւ «Էլամոդա» ՍՊԸ-ի հետ եւ ՀՀ ԱԺ որոշ աշխատակիցների համար ձեռք էր բերվել 45 հատ համազգեստ, 52 հատ շապիկ, 40 զույգ կոշիկ։ Այս պայմանագրի ընդհանուր գումարն էլ կազմել է 1 միլիոն 122 հազար դրամ։ «Էլամոդա» ՍՊԸ-ից ԱԺ-ն 2019 թվականին նույնպես հագուստ եւ կոշիկներ էր գնել՝ 857,960 դրամի: «Էլամոդա» ընկերության բաժնետերը Էլբակ Հովսեփյանն է: Փաստորեն, բոլոր երգերը երգել էինք, մնացել էր «սարի սմբուլը», եւ մեր երկրում այլ հրատապ ու առաջնային խնդիրներ չկան լուծելու, քան ԱԺ աշխատակիցների համար հագուստ եւ կոշիկներ գնելը եւ այդ նպատակով միլիոնավոր դրամներ վատնելը։ Թեեւ զարմանալու բան չկա։ Եթե Հայաստանի ներկայիս վիճակում ԱԺ նախագահ աշխատող Ալեն Սիմոնյանն ու մի քանի ՔՊ-ական պատգամավոր կասկածելի ֆինանսավորմամբ մեկնում են հունական թանկարժեք կղզում հանգստանալու, ապա ոմանք էլ կարող են հագուստ ու կոշիկ պատվիրել պետբյուջեի հաշվին՝ կասկածներ առաջացնելով «ատկատների» պահով»։ 122 Դիտում Մեկնաբանություն Պաշտոնական լրահոս


Լրատվություն Մամլո հաղորդագրություններ Նախագահը մասնակցել է Հ. Պարոնյանի անվան երաժշտական կոմեդիայի պետական թատրոնի 75-ամյակին նվիրված հանդիսավոր երեկոյին 18.11.2016 - 800x600px - 276 Կբ - 1500x998px - 822 Կբ - 1500x1106px - 764 Կբ - 1500x997px - 369 Կբ - 1500x997px - 377 Կբ - 1500x1190px - 864 Կբ - 1500x998px - 441 Կբ - 1500x1038px - 487 Կբ - 1500x997px - 308 Կբ - 1500x997px - 385 Կբ - 1500x1022px - 377 Կբ - 1500x1044px - 385 Կբ - 1500x1223px - 448 Կբ - 1500x1336px - 473 Կբ - 800x600px - 167 Կբ - 1500x1163px - 410 Կբ - 1500x997px - 315 Կբ - 1500x997px - 303 Կբ - 1500x997px - 358 Կբ Նախագահ Սերժ Սարգսյանը եւ տիկին Ռիտա Սարգսյանն այսօր մասնակցել են Հակոբ Պարոնյանի անվան երաժշտական կոմեդիայի պետական թատրոնի 75-ամյակին նվիրված հանդիսավոր երեկոյին: Հանրապետության Նախագահը շնորհավորական խոսք է հղել հոբելյանի առթիվ: Թատրոնի մի շարք ներկայացուցիչների Սերժ Սարգսյանը պարգեւատրել է պետական պարգեւներով` Հ. Պարոնյանի անվան երաժշտական կոմեդիայի պետական թատրոնի 75-ամյակի առթիվ, մշակույթի բնագավառում ներդրած ավանդի, ինչպես նաեւ թատերական արվեստի բնագավառում ունեցած վաստակի համար: Մասնավորապես, Հ. Պարոնյանի անվան երաժշտական կոմեդիայի պետական թատրոնի տնօրեն Կարապետ Շահբազյանը պարգեւատրվել է Մովսես Խորենացու մեդալով, Հ. Պարոնյանի անվան երաժշտական կոմեդիայի պետական թատրոնի դերասաններ Արթուր Կարապետյանին, Վարուժան Մանուկյանին, Սաթիկ Հախնազարյանին, Նարինե Ալեքսանյանին, Ավետիք Խալաթյանին շնորհվել է Հայաստանի Հանրապետության վաստակավոր արտիստի պատվավոր կոչում: *** Նախագահի խոսքը Հ. Պարոնյանի անվան երաժշտական կոմեդիայի պետական թատրոնի 75-ամյակի առթիվ տոնական միջոցառման ժամանակ Բարի երեկո, հարգելի՛ տիկնայք եւ պարոնայք, Բարի երեկո, սիրելի՛ պարոնյանցիներ, Ես սրտանց շնորհավորում եմ Երեւանի Հակոբ Պարոնյանի անվան երաժշտական կոմեդիայի պետական թատրոնի հիմնադրման 75-ամյակի կապակցությամբ: Այս տոնը ոչ միայն պարոնյանցիների, ոչ միայն թատերասերների, այլ նաեւ մեր ողջ ժողովրդի տոնն է, որովհետեւ լինելով մայրաքաղաքի, Հանրապետության կարեւորագույն մշակութային օջախներից մեկը՝ թատրոնը կրթել եւ դաստիարակել է սերունդներ: Տասնամյակներ շարունակ այս թատրոնի շուրջ են համախմբվել տաղանդաշատ արվեստագետներ, հայոց բեմի իրական նվիրյալներ՝ Շարա Տալյան, Արտեմի Այվազյան, Կարպ Խաչվանքյան եւ ուրիշներ, ովքեր ծալք առ ծալք կերտել են հայկական երաժշտական թատրոնի դիմագիծը, եւ այդ դիմագիծը դարձել է բարետես, հաճելի ու մեզ համար ընդունելի: Այս թատրոնի յուրահատուկ եւ մշտական այցեքարտն է եղել սուր երգիծանքը: Ասում են ծիծաղելով՝ մարդկությունն ուղղում է իր սխալները եւ հրաժեշտ է տալիս անցյալին: Մենք շատ սխալներ ունենք ուղղելու՝ ինչպես մեր, այնպես էլ ուրիշների եւ կարիք ունենք շատ բաների հրաժեշտ տալու: Իհարկե, մեր իրականության մեջ, եւ ոչ միայն այսօրվա, բազմաթիվ են ձեռբերումները՝ մեր մշակույթը հոյակապ է, ազգապահպան, մշտապես զարգացող, բայց, իրոք, կան հոռի երեւույթներ, որոնց մենք վաղուց արդեն պետք է հրաժեշտ տայինք: Վստահ եմ, որ այս կոլեկտիվի, այս թատրոնի լավագույն ներկայացումները դեռեւս առջեւում են: Եվ վստահ եմ, պարո՛ն Ղազանչյան, որ 30-40 տարի հետո էլ մարդիկ կհավաքվեն, շնորհակալություն կասեն նրանց, ովքեր անցել են առաջին հարյուրամյակը, իրենց վերաբերմունքը նրանց կցուցաբերեն, իսկ ձեր նոր, գերազանց ներկայացումները կվկայեն մեր երկրի եւ հասարակության ձեռքբերումների մասին: Մեկ անգամ եւս սրտանց շնորհավորում եմ բոլորիս, մաղթում ձեզ նորանոր ձեռքբերումներ: Շնորհակալություն: a7b